open-index/open-wikipedia-markdown huggingface dataset:
কর্পাস লুটেয়াম

স্তন্যপায়ী প্রাণীদের ডিম্বাশয়ে অবস্থিত পীত (হলুদ) রংয়ের অন্তঃক্ষরা গ্রন্থি যা থেকে প্রজেস্টেরোন হর্মোন নিঃসৃত হয়। ডিম্বাশয়ের পরিপক্ব গ্রাফিয়ান ফলিক্ল থেকে ডিম্বাণু নির্গত হবার পর সেই ফলিকলের অবশিষ্টাংশের কোষগুলি স্নেহপদার্থ সঞ্চয় করে স্ফীত হয় ও কিছু কিছু প্রাণির ক্ষেত্রে লিউটিন নামক ক্যারটিন জাতীয় রঙকের কারণে পীত বঅর্ণ ধারণ করে। কর্পাস লুটেয়াম প্রজেস্টেরোনের প্রধান উৎস এবং অধিকাংশ স্তন্যপায়ী প্রাণীর গর্ভধারনের জন্য প্রাথমিক গর্ভাবস্থার স্থায়ীত্ব এর তঘেকে নির্গত প্রজেস্টেরোনের উপর সম্পূর্ণ ভাবে নিররভরশীল (গেস্টেশন = গর্ভধারণ, এর থেকে প্রোজেস্টেরণ নামক স্টেরয়েডটির নাম হয়েছে। স্তন্যপায়ী প্রাণীদের স্ত্রঈ প্রজনন চক্রের (উচ্চ শ্রেণির প্রাইমেট দের মেন্স্ট্রু্যাল সাইকল বা অন্যান্য স্তন্যপায়ীদের ইস্ট্রাস সাইকলের) দ্বিতীয় অর্ধে প্রজেস্টেরোনের প্রভাবে জরায়ুর ভিতরের আবরণ (এন্ডোমেট্রিয়াম)নিষিক্ত ডিম্বাণুর রোপণের জন্য উর্বর হয়ে ওঠে। নিষিক্ত ডিম্বাণু জরায়ুর মধ্যে প্রেথিত হতে না পারলে কর্পাস লুটেয়াম দ্রুত শুকিয়ে কুঁকড়ে যায় ও অ্যাট্রেটিক ফলিকলে পরিণত হয়। প্রজেস্টেরোনের অভাবে জরায়ুর অন্তরাবণের উপরের স্তর তখন হয় ঝরে পড়ে (ও সঙ্গে কিছু রক্তপাত হয় - যা হল উচ্চশ্রেণির প্রাইমেট দের ঋতুস্রাব) অথবা শুকিয়ে অবশোষিত হয়।

## সহায়ক চিত্র

 Image:Order_of_changes_in_ovary.svg|ডিম্বাশয়ের পরিবর্তেনের ক্রম
 Image:MenstrualCycle.png|রজঃচক্র


## বর্হিসূত্র
* বোস্টন বিশ্ববিদ্যালয়ের কলাবিদ্যায় 18201loa দেখুন।
* স্টেট ইউনিভার্সিটি অফ নিউ ইয়র্ক-এর মেডিকাল সেন্টারের পরীক্ষাগারের নিবন্ধ "The Female Pelvis: The Ovary"  দেখুন।

## তথ্যসূত্র


বিষয়শ্রেণী:আসক্তি
বিষয়শ্রেণী:স্ত্রী প্রজননতন্ত্র
বিষয়শ্রেণী:কলাস্থান
বিষয়শ্রেণী:শ্রোণিচক্র
শুক্রাশয়

**শুক্রাশয়** (ইংরেজি testicle বা testis, অর্থাৎ পৌরুষের সাক্ষী) মেরুদণ্ডী প্রাণীদের পুংজননকোষ বা শুক্রাণু ও পুরুষ হরমোন  টেস্টোস্টেরন উৎপাদনকারী অঙ্গ। স্ত্রী-প্রাণীতে এটির সদৃশ অঙ্গটি হল ডিম্বাশয়। এটি একই সাথে প্রজননতন্ত্র এবং অন্তঃক্ষরাতন্ত্রের অংশ।

সম্মুখস্থিত পিটুইটারি গ্রন্থি শুক্রাশয়ের কাজ নিয়ন্ত্রণ করে। পিটুইটারি থেকে আগত লুটেনীকরণ হরমোন শুক্রাশয়কে টেস্টস্টেরোন নিঃসরণে উদ্দীপিত করে। আবার টেস্টস্টেরন এবং ফলিকল-উদ্দীপক হরমোনের উপস্থিতি ছাড়া শুক্রাণু উৎপাদন সম্ভব নয়। পশুদের নিয়ে গবেষণাতে দেখা গেছে যে যদি শুক্রাশয় খুব বেশি বা খুব কম পরিমাণ এস্ট্রোজেন হরমোনের সংস্পর্শে আসে, তবে শুক্রাণু উৎপাদন এমন পর্যায়ে ব্যাহত হতে পারে যে পুরুষ প্রাণীটি অনুর্বর হয়ে যেতে পারে।

## তথ্যসূত্র

বিষয়শ্রেণী:আসক্তি
বিষয়শ্রেণী:পুরুষ প্রজননতন্ত্র
বিষয়শ্রেণী:শুক্রাশয়
বিষয়শ্রেণী:অন্তঃক্ষরা গ্রন্থিতন্ত্র
বিষয়শ্রেণী:গ্রন্থি
বিষয়শ্রেণী:স্তন্যপায়ী পুং প্রজনন তন্ত্র
বিষয়শ্রেণী:পুরুষের স্বাস্থ্য
অগ্ন্যাশয়

**অগ্ন্যাশয়** () মেরুদণ্ডী প্রাণীদের পরিপাক ও অন্তঃক্ষরা তন্ত্রের অন্তর্গত একটি মিশ্র গ্রন্থি, অর্থাৎ এর মধ্যে অন্তঃক্ষরা ও বহিঃক্ষরা দুইরকম গ্রন্থিই আছে। এর বহিঃক্ষরা অংশ পরিপাক তন্ত্রের একটি গ্রন্থি, যেটি থেকে নির্গত অগ্ন্যাশয় নালী পিত্তনালীর সঙ্গে যুক্ত হয়ে ক্ষুদ্রান্ত্রের ডিউডেনামের মধ্য অংশে উন্মুক্ত হয়। এর অন্তঃক্ষরা অংশের নাম ল্যাঙ্গারহান্স কোষপুঞ্জ (Islet of Langerhans *আইলেট অফ ল্যাঙ্গারহান্স*; আইলেট = ছোটো দ্বীপ, অর্থাৎ বহিঃক্ষরা অংশগুলির মধ্যে মধ্যে বিক্ষিপ্ত অন্তঃক্ষরা কোষগুচ্ছগুলি) যার বিটা কোষ ইনসুলিন, আলফা কোষ গ্লুকাগন, ডেল্টা কোষ সোমাটোস্টাটিন হরমোন নিঃসরণ করে।

মানবদেহের অগ্ন্যাশয়ের দৈর্ঘ্য ১৫-২৫ সেন্টিমিটার এবং ওজন ৬৫ থেকে ৭৫ গ্রাম। এর শীর্ষাংশ ডুওডেনামের অর্ধবৃত্তাকার বাঁকের মধ্যে অবস্থিত ও বাকী অংশ উদরগহ্বরের পেছনে প্রসারিত। ফলে এটা দেখতে অনেকটা লাতিন J বর্ণের মত।

অগ্ন্যাশয়ের অন্তঃক্ষরা গ্রন্থগুলি যে হরমোনগুলি নিঃসরণ করে, সেগুলি রক্তের শর্করা মাত্রা নিয়ন্ত্রণ করে থাকে। তাই অগ্ন্যাশয়ের কোন রোগে এই সব কোষ কার্যকারিতা হারিয়ে ফেললে ডায়াবেটিস রোগ দেখা দেয়।

## কলাস্থান
অণুবীক্ষণ যন্ত্রের নিচে পর্যবেক্ষণ করলে, অগ্ন্যাশয়ের একটি রঞ্জিত প্রস্থচ্ছেদ-এ দুই ধরনের প্যারেনকাইমাল কোষ দেখা যায়।হালকা রং-এ রঞ্জিত কোষ গুলো কে বলা হয় "আইলেটস অব ল্যাংগারহ্যান্স"। এগুলো হরমোন তৈরী করে এবং অন্তঃক্ষরা কার্যাবলীর অন্তরগত।
## অন্তঃক্ষরা অংশ

কোষপুঞ্জগুলি গুচ্ছ গুচ্ছ অন্তঃক্ষরা কোষ ও এদের মধ্যে জালের মত বিস্তৃত কৈশিক নালীর নেটওয়ার্ক নিয়ে গঠিত। কোষপুঞ্জের কৈশিকণালীগুলির প্রাচীরে সার বেঁধে অন্তঃক্ষরা কোষগুলি অবস্থিত। বেশির ভাগ অন্তঃক্ষরা কোষের সাথে রক্তনালীর সরাসরি সংযোগ আছে। অন্তঃক্ষরা কোষগুলি যেন "ব্যস্তভাবে নিজেদের হরমোন উৎপাদন করে যাচ্ছে এবং আশেপাশের অন্যান্য অগ্ন্যাশয় কোষগুলিকে সম্পূর্ণ উপেক্ষা করছে, যেন সেগুলি দেহের একেবারে ভিন্ন কোন অংশে অবস্থিত।" ("...busily manufacturing their hormone and generally disregarding the pancreatic cells all around them, as though they were located in some completely different part of the body.")

## তথ্যসূত্র


বিষয়শ্রেণী:আসক্তি
বিষয়শ্রেণী:পরিপাকতন্ত্র
বিষয়শ্রেণী:মানবদেহ
বিষয়শ্রেণী:অঙ্গ
পাকস্থলী

**পাকস্থলী** () মানব দেহে পরিপাকতন্ত্রের একটি গুরুত্বপূর্ণ অংশ যা অন্ননালী ও ক্ষুদ্রান্ত্রের মধ্যে অবস্থিত। এটি উদর গহবরের বাম পাশে উপর দিকে থাকে। খাদ্য পরিপাক প্রক্রিয়া প্রধানত পাকস্থলীতে শুরু হয়। বিশেষ করে আমিষ জাতীয় খাদ্যের পরিপাকে পাকস্থলীর ভূমিকা প্রধান। সাধারণত স্নেহ জাতীয় খাদ্য পাকস্থলীতে পরিপাক হয় না।

## পাকস্থলীর গঠন
thumb|left|300px|পাকস্থলির প্রস্থচ্ছেদ
অন্ননালী ও ডিওডেনাম এর মাঝখানে পাকস্থলী একটি থলির মতো অঙ্গ।  এর দৈর্ঘ্য প্রায় ২৫ সে.মি.।এটি উদরীয় গহ্বরের উপরের বাম দিকে থাকে। এর উপর প্রান্ত ডায়াফ্রামের বিপরীতে থাকে।পাকস্থলির পিছনে অগ্ন্যাশয় আছে।বৃহত্তর বক্রতা (greater curvature) থেকে বৃহত্তর ওমেন্টাম নামে। প্রাচীর পুরু ও পেশিবহুল।

পাকস্থলিতে দুটি স্ফিংক্টার থেকে-অন্ননালী এবং পাইলরিক।

পাকস্থলি প্যারাসিমপ্যাথেটিক ও অর্থোসিমপ্যাথেটিক প্লেক্সাস দিয়ে আবদ্ধ থাকে।

প্রাপ্তবয়স্ক মানুষের ক্ষেত্রে বিশ্রামরত ,প্রায় খালি অবস্থায় পাকস্থলির আয়তন ৪৫ থেকে ৭৫ মিলিলিটার হয়ে থাকে। যেহেতু এটি বর্ধনশীল অঙ্গ,এটি প্রায় এক লিটার খাদ্য ধারণ করতে পারে। সদ্যোজাত শিশুর পাকস্থলি মাত্র ৩০ মিলিলিটার খাদ্য ধারণ করতে পারে।
### বিভিন্ন অঞ্চল
অ্যানাটমিতে পাকস্থলিকে চার ভাগে ভাগ করা হয়।পাকস্থলির প্রথম অংশ *কার্ডিয়া*।  প্রতিটা ভাগের বিভিন্ন কোষ এবং কাজ আছে।
* অন্ননালী পাকস্থলির যেখানে উন্মুক্ত হয়,তাকে কার্ডিয়া বলে।এই অঞ্চলেই এপিথেলিয়াম কোষের প্রকৃতি পরিবর্তিত হয়।এর কাছেই নিম্নস্থ অন্ননালীয় স্ফিংক্টার। 
* পাকস্থলির উপরের বক্রতাকে ফান্ডাস বলে।
* পাকস্থলির দেহ প্রধান অংশ।
* পাকস্থলির নিচের অংশকে পাইলরাস বলে,যেখান থেকে পাকস্থলির খাদ্য ক্ষুদ্রান্তে উন্মোচিত হয়।
* পাকস্থলির প্রাচীরে থাকা ভাঁজ গুলোকে রূঘী বলা হয়।
### রক্ত সরবরাহ
thumb|center|600px|পাকস্থলির রক্ত সরবরাহ
### কলাতত্ত্ব
thumb|200px|মাইক্রোগ্রাফে প্রদর্শিত পাকস্থলির প্রস্থচ্ছেদ
### গ্রন্থি


চিত্র:Gray1053.png|কার্ডিয়াক গ্রন্থি
চিত্র:Gray1054.png|পাইলরিক গ্রন্থি
চিত্র:Gray1055.png|ফান্ডিক গ্রন্থি


## পাকস্থলীতে পরিপাক
পাকস্থলীর প্রাচীরে অসংখ্য গ্যাস্ট্রিকগ্রন্থি থাকে। গ্যাস্ট্রিক গ্রন্থি থেকে নিঃসৃত রস খাদ্য পরিপাকে সহায়তা করে। পেরিসস্ট্যালসিস অর্থাৎ পাকস্থলীর পেশি সংকোচন ও প্রসারণের মাধ্যমে খাদ্যবস্তুকে পিষে মন্ডে পরিণত করে।

পাকস্থলীতে খাদ্য আসার পর অন্তঃপ্রাচীরের গ্যাস্ট্রিক গ্রন্থি থেকে গ্যাস্ট্রিক রস নিঃসৃত হয়। এই রসে প্রধান যে উপাদানগুলো থাকে তা হলো:
* **[[হাইড্রোক্লোরিক অ্যাসিড|হাইড্রোক্লোরিক এসিড]]**: হাইড্রোক্লোরিক এসিড খাদ্যের মধ্যে কোনো অনিষ্টকারী ব্যাকটেরিয়া থাকলে তা মেরে ফেলে। নিষ্ক্রিয় পেপসিনোজেনকে সক্রিয় পেপসিনে পরিণত করে এবং পাকস্থলীতে পেপসিনের সুষ্ঠু কাজের জন্য অম্লীয় পরিবেশ সৃষ্টি করে।
* পেপসিন: পেপসিন এক ধরনের এনজাইম যা আমিষকে ভেঙ্গে দুই বা ততোধিক অ্যামাইনো এসিড দ্বারা তৈরি যৌগ গঠন করে যা পেপটাইড নামে পরিচিত। এটি মূলত হাইড্রোক্লোরিক এসিডের উপস্থিতিতে সক্রিয়  হয়।
পাকস্থলীতে খাদ্যদ্রব্য পৌঁছানো মাত্র উপরিউক্ত রসগুলো নিঃসৃত হয়। পাকস্থলীর অনবরত সংকোচন ও প্রসারণ এবং এনজাইমের ক্রিয়ার ফলে খাদ্যমিশ্র মন্ডে পরিণত হয়। একে পাকমণ্ড বলে। এই মন্ড অনেকটা স্যুপের মতো এবং কপাটিকা ভেদ করে ক্ষুদ্রান্ত্রে প্রবেশ করে।

শর্করা এবং স্নেহ জাতীয় খাদ্য সাধারণত পাকস্থলীতে পরিপাক হয় না। কারণ, এদের পরিপাকের জন্য গ্যাস্ট্রিক রসে নির্দিষ্ট কোনো এনজাইম থাকে না।  

## তথ্যসূত্র

## আরও দেখুন

বিষয়শ্রেণী:পরিপাকতন্ত্র
বিষয়শ্রেণী:অঙ্গ
বিষয়শ্রেণী:উদর
বিষয়শ্রেণী:পাকস্থলী
পিত্তাশয়

**পিত্তাশয়** () অথবা পিত্তথলি বা পিত্তকোষ পরিপাকতন্ত্রের একটি নাশপাতি আকৃতির ফাঁপা অঙ্গ যা যকৃতের ডান খন্ডের নিম্নতলে উদরের আবরক ঝিল্লিহীন খাঁজে তির্যক ভাবে অবস্থান করে।এটি পোর্টা-হেপাটিস এর ডান প্রান্ত থেকে যকৃতের নিম্নকিনারা পর্যন্ত বিস্তৃত। এটির দৈর্ঘ্য প্রায় ৭-১০ সেঃমিঃ এবং প্রস্থ ৩ সেঃমিঃ;খাদ্য পরিপাকে ব্যবহারের জন্য একবারে প্রায় ৩০-৫০ মিলিলিটার পিত্তরস ধারণ করে রাখে। পিত্তের কারণে এটির রং গাঢ় সবুজ দেখায়। এটি পিত্তনালীর মাধ্যমে যকৃৎ ও ডিওডিনাম সাথে যুক্ত।

## গঠন
পিত্তাশয়কে গঠনগত দিক থেকে নিচ থেকে উপরে ফান্ডাস, দেহ, গ্রীবা এই তিন অংশে ভাগ করা যায়।

*ফান্ডাসঃ এটি পিত্তাশয়ের সর্বনিম্নের অংশ যার কিছু অংশ যকৃতের নিচে অভিক্ষিপ্ত থাকে। এটি সামনের দিকে ডানদিকের নবম পর্শুকার তরুণাস্থির অগ্রভাগের ঠিক নিচে থাকে। এবং পেছন দিকে থাকে অনুপ্রস্থ কোলন।

*দেহঃ ফান্ডাস থেকে গ্রীবা পর্যন্ত অংশটি দেহ। ফান্ডাসসহ দেহের দুই পাশ ও নিম্নতল পেরিটোনিয়াম দিয়ে আবৃত থাকলেও উপরিতল আবরণ বিহীন।

*গ্রীবাঃ দেহ থেকে সিস্টিক নালী পর্যন্ত অংশটি গ্রীবা। এটি কিছুটা ইংরেজি S আকৃতির বাঁক তৈরি করে।

## রক্ত সরবরাহ
এটি সিস্টিক ধমনীর মাধ্যমে রক্ত সরবরাহ পায় যা হেপাটিক ধমনীর ডান শাখা থেকে উদ্ভূত। সিস্টিক শিরার মাধ্যমে রক্ত সরাসরি পোর্টাল শিরায় যায়।

## স্নায়ু সরবরাহ
প্রধানত সিম্প্যাথেটিক স্নায়ু সিলিয়াক ও হেপাটিক প্লেক্সাস এর মাধ্যমে স্নায়ু অনুভূতি প্রদান করে। পিত্তশয়ে প্রদাহ হলে মাঝে মাঝে ডান কাঁধে ব্যথা অনুভুত হয় এর কারণ হল ডান ফ্রেনিক নার্ভ এর কিছু তন্তু ফ্রেনিক ও হেপাটিক প্লেক্সাসের মধ্য দিয়ে পোষ্ট-গ্যাংলিওনিক সিম্প্যাথেটিক ফাইবার বহন করে পিত্তাশয়ে স্নায়ু সরবরাহ প্রদান করে।
## পিত্তাশয়ের কাজ
পিত্তাশয় যকৃৎ থেকে নিঃসৃত পিত্তরসকে ধারণ করে রাখে এবং এর ঘনত্ব যকৃতের চেয়ে দশগুণ বাড়ায়। পিত্তরসের ক্ষারত্ব কমায়।
চর্বিযুক্ত খাবার ডিউওডেনামে আসলে এর মিউকোজা স্তর থেকে কোলিসিস্টোকাইনিন হরমোন ক্ষরণ হয় যা পিত্তাশয়কে সংকোচিত করে এবং ওডির স্ফিংটার শিথিল করে ফলে পিত্তরস দ্রুত ক্ষুদ্রান্ত্রে প্রবেশ করে।
পিত্তাশয় আবশ্যকীয় অঙ্গ নয় কারণ সার্জারি করে এটি কেটে ফেললেও যকৃৎ এর কাজে সমস্যা হয় না, মানুষ স্বাভাবিক জীবন যাপন করতে পারে। 
## পিত্তাশয়ের রোগ
* পিত্তাশয়ের প্রদাহ।
* পিত্তপাথুরী।
*পিত্তাশয়ের টিউমার

## আরো দেখুন
পিত্তপাথুরী

## তথ্যসূত্র

বিষয়শ্রেণী:উদর
বিষয়শ্রেণী:অঙ্গ
বিষয়শ্রেণী:পিত্তাশয়
বিষয়শ্রেণী:প্রাণি শারীরস্থান
বিষয়শ্রেণী:পরিপাকতন্ত্র
গ্রহণী (ক্ষুদ্রান্ত্র)

পরিপাক তন্ত্রের শারীরস্থানের আলোচনায় **গ্রহণী**() বলতে ক্ষুদ্রান্ত্রের প্রথম এবং ক্ষুদ্রতম অংশকে বোঝায়, যা ফাঁপা নলাকৃতির ও প্রায় ২৫-৩০ সেন্টিমিটার দীর্ঘ। একে ইংরেজি পরিভাষায় **ডিওডেনাম** বা **ডুওডেনাম**  বলে। গ্রহণী পাকস্থলীকে ঊর্ধ্বান্ত্রের (জেজুনামের) সাথে যুক্ত করে এবং এখানেই অধিকাংশ রাসায়নিক পরিপাক সম্পন্ন হয়। গ্রহণীর কাঠামো গ্রহণীকন্দ (ডুওডেনাল বাল্ব) দিয়ে শুরু হয় এবং ট্রেইট্‌সের সন্ধিবন্ধনীতে (ট্রেইটস লিগামেন্ট) গিয়ে শেষ হয়। গ্রহণীকে ঊর্ধ্ব, নিম্নগামী, নিম্ন ও ঊর্ধ্বগামী --- এই চারটি অংশে ভাগ করা যায়। অংশগুলি মিলে ইংরেজি "সি" অক্ষরের (C) মতো আকৃতির একটি নল গঠন করে, যে নলটি অগ্ন্যাশয়ের মস্তককে পেঁচিয়ে থাকে।

ইংরেজি "ডিওডেনাম" বা "ডুওডেনাম" নামটি লাতিন পদগুচ্ছ *duodenum digitorum* থেকে এসেছে, যার অর্থ "বারো আঙুলের সমান দীর্ঘ"।

## কাজ
ক্ষুদ্রান্ত্রে গ্রহণীই খাদ্যের রাসায়নিক ভাঙনের মূল কাজ করে। ব্রুনারের গ্রন্থিগুলি থেকে গ্রহণীতে শ্লেষ্মা (মিউকাস) নিঃসৃত হয়। গ্রহণীর প্রাচীর খুবই পাতলা এক স্তর কোষ নিয়ে গঠিত, যাদেরকে শ্লৈষ্মিক পেশী (muscularis mucosae) বলে। গ্রহণীর অম্লত্ব-ক্ষারত্ব সূচক বা পিএইচ (pH) প্রায় ৬। 

## তথ্যসূত্র

বিষয়শ্রেণী:পরিপাকতন্ত্র
জেজুনাম

পরিপাকতন্ত্রের শারীরবৃত্তে **জেজুনাম** () হল ক্ষুদ্রান্ত্রের তিনভাগের মধ্যবর্তী ভাগটির নাম। এটি ডিওডেনাম ও ইলিয়ামের মাঝে অবস্থিত।ডিওডেনাম থেকে জেজুনামে পরিবর্তনকারী অংশটিকে ট্রাইটসের লিগামেন্ট বলা হয়।

প্রাপ্তবয়স্ক মানুষের ক্ষুদ্রান্ত্র প্রায় ৬ মিটার লম্বা, এর মধ্যে জেজুনামের দৈর্ঘ্য ২.৫ মিটার। জেজুনামের পিএইচ (pH)সাধারণত ৭ ও ৮-এর মধ্যে থাকে (নিরপেক্ষ থেকে সামান্য ক্ষারীয়)।

## গঠন

জেজুনামে ব্রুনারের গ্রন্থি, পেয়ার্স প্যাচ প্রভৃতি কম পরিমাণে দেখা যায়। এই স্থানে মূলত কিছু খাঁজ দেখা যায় যা কারক্রিং-এর ভালভ নামে পরিচিত। এগুলি শোষণের তল বৃদ্ধি করে।

* ইলিয়ামের চেয়ে জেজুনামে কম পরিমাণে পেয়ার্স প্যাচ থাকে।
* জেজুনামের ব্যাস ইলিয়ামের থেকে অনেক বেশি হয়।


 Image:Microvilli.jpg|ট্রান্সমিশন ইলেকট্রন অণুবীক্ষণ যন্ত্রে (TEM) মানব জেজুনাম 
 Image:Nudemousejejunum EM.jpg|TEM ছবি:ইঁদুরের জেজুনাম 
 Image:Dogjejunum100x.jpg|কুকুরের জেজুনাম 


## কাজ
উৎসেচক দ্বারা পাচিত খাদ্যকে শোষণ করতে জেজুনাম গুরুত্বপূর্ণ ভূমিকা পালন করে। পাচিত খাদ্য শোষণ এর পর শর্করা ও প্রোটিন সরাসরি রক্তবাহ দ্বারা এবং লিপিড লসিকাবাহ দ্বারা শোষিত হয়। পরে তা হেপাটিক পোর্টাল সংবহনতন্ত্র দ্বারা পরিবাহিত হয়ে যকৃতে পৌঁছায়।

## অন্যান্য প্রাণীদেহে
মাছের দেহে ক্ষুদ্রান্ত্রের ভাগগুলি পার্থক্য করা যায় না। অন্যান্য প্রাণীদের ক্ষেত্রে জেজুনামের বদলে **মধ্য-ক্ষুদ্রান্ত্র** শব্দটি ব্যবহার করা যায়।

## তথ্যসূত্র

## বহিঃসংযোগ
*Gastrolab.net:The Jejunum
*Peyer's patches 
*  &ndash; "Abdominal Cavity: The Jejunum and the Ileum"
* 

বিষয়শ্রেণী:পরিপাকতন্ত্র
সিকাম

thumb|মানুষে সিকাম ও অ্যাপেন্ডিক্স এবং তাদের রক্ত সরোবরাহ
পাচনতন্ত্রে বৃহদন্ত্রের প্রথম ভাগ। ক্ষুদ্রান্ত্র আসলে বৃহদন্ত্রের একদম গোড়াতে প্রবেশ করে না। ক্ষুদ্রান্ত্রের পরেই খাদ্য বৃহদন্ত্রের অ্যাসেন্ডিং কোলন অংশে সম্মুখচালিত হয়। কিন্তু ক্ষুদ্রান্ত্র আর বৃহদন্ত্রের সংযোগস্থল থেকে বিপরীত গামী অন্ধ-গলি (ব্লাইন্ড পাউচ) হল সিকাম। মানুষের সিকাম খুব ক্ষুদ্র এবং ভার্মিফর্ম অ্যাপেন্ডিক্সে পরিণত হয়েছে।

পশ্চাত-জঠর-পাচী (haind gut fermenting) প্রাণীদের সিকাম খুব লম্বা হয়। যেমন কোয়ালার সিকাম ২ মিটার লম্বা - বাকী পরিপাক নালীর প্রায় সমান। ক্ষুদ্র তৃণভোজী প্রাণীরা অধিকাংশই পশ্চাত-জঠর-পাচী। এদের খাদ্য অ্যান্টি-পেরিস্টলসিস দ্বারা সিকামে প্রবেশ করে। জল থেকে ডাঙায় প্রাণীদের বিবর্তনের (উভচর থেকে অ্যামনিয়োট উদ্ভবের) সময় ক্লোয়াকাযুক্ত কোলনের কাজই ছিল জল অপচয় রোধ। যতদিন নেফ্রনে হেনলীর লুপ বিবর্তিত না হয়েছে, প্রস্রাবকে জল-শোষণের জন্য ক্লোয়াকা থেকে কোলনে পরিচালনার উদ্দেশ্যে অ্যান্টি-পেরিস্টলসিসের উদ্ভব হয়। কিন্তু পরে কোলনের এই অংশ সেলুলোজ পাচনকারী ব্যাক্টেরিয়ার আবাসস্থল হয়ে দাঁড়ায়। খুব ছোটো স্তন্যপায়ী তৃণভোজী যেমন খরগোশদের পরিপাকনালী যথেষ্ট লম্বা নয় বলে খাদ্য একবারে পুরো হজম হয় না। এরা নিজের প্রথমবার অর্ধপাচিত মল দ্বিতীয় বার ভক্ষণ করে। এই আচরণকে মলভক্ষণ (coprophagy) বলে। এরকম ছোটো স্তন্যপায়ীদের অনেকে কেবল সিকামের মধ্যেকার ব্যাক্টেরিয়া পাচিত অংশ পান করে যাকে সিকোট্রফি (cecotrophy) বলে।

বিষয়শ্রেণী:পরিপাকতন্ত্র
বিষয়শ্রেণী:লাতিন শব্দ ও বাক্যাংশ
সংবেদী স্নায়ুতন্ত্র

[thumb|মানব [চক্ষু|চোখ হল **ইন্দ্রিয় তন্ত্রের** দর্শন এবং দর্শন তন্ত্রের মুখ্য উপাদান]]

**ইন্দ্রিয় তন্ত্র** বলতে স্নায়ুতন্ত্রের একটি অংশকে বোঝায় , যেটি নানাবিধ ইন্দ্রিয়জাত তথ্য প্রক্রিয়া করে ।

একটি ইন্দ্রিয়তন্ত্র ইন্দ্রিয় সংগ্রহক , স্নায়বিক পথ এবং মস্তিষ্কের যেসব অংশ ইন্দ্রিয় সংগ্রহণের সাথে জড়িত , সেগুলি নিয়ে গঠিত । সাধারণভাবে স্বীকৃত ইন্দ্রিয় তন্ত্রগুলির মধ্যে আছে দর্শন, শ্রবণ, স্পর্শ, স্বাদ ও ঘ্রাণের সাথে সম্পর্কিত ইন্দ্রিয়সমূহ।

কোন সংগ্রাহক অঙ্গ এবং সংগ্রাহক কোষসমূহ বিশ্বের যে বিশেষ অংশের প্রতি সাড়া দেয় , তাকে সংগ্রাহী জগৎ (receptive field) বলে । উদাহরণস্বরূপ , পৃথিবীর যেসব অংশের আলো মানুষের চোখের রড ও কোন কোষে এসে পড়ে , সেগুলিই চোখের সংগ্রাহী জগৎ ।  এ পর্যন্ত দর্শনেন্দ্রিয় , শ্রবণেন্দ্রিয় ও স্পর্শেন্দ্রিয়ের সংগ্রাহী জগৎ চিহ্নিত করা সম্ভব হয়েছে ।

## তথ্যসূত্র


বিষয়শ্রেণী:সংবেদী স্নায়ুতন্ত্র
বিষয়শ্রেণী:স্নায়ুতন্ত্র
বিষয়শ্রেণী:সংবেদী অঙ্গ
বামন গ্রহ

একটি **বামন গ্রহ** (ইংরেজি: Dwarf planet) হল এমন একটি গ্রহীয়-ভরযুক্ত বস্তু যা গ্রহগুলির মতো মহাকাশে সেটির অঞ্চলে আধিপত্য বিস্তার করতে পারে না, আবার যা একটি প্রাকৃতিক উপগ্রহও নয়। অর্থাৎ, বামন গ্রহগুলি সূর্যকে প্রত্যক্ষভাবে প্রদক্ষিণ করে এবং নির্দিষ্ট আকার পাওয়ার জন্য এগুলির ভর যথেষ্টই রয়েছে। এগুলির অভিকর্ষ একটি উদ্স্থিতি সাম্যাবস্থামূলক আকার (সচরাচর ক্ষেত্রে একটি উপগোলক) বজায় রাখার পক্ষে যথেষ্ট। কিন্তু নিজ কক্ষপথ থেকে এটি সমরূপ বস্তুগুলিকে পরিষ্কার করে দিতে পারে না। বামন গ্রহের আদি নিদর্শন হল প্লুটো। গ্রহ-ভূতত্ত্ববিদদের কাছে বামন গ্রহ সম্পর্কে আগ্রের বিষয়টি হল এই যে, সম্ভবত পার্থক্যীকৃত ও ভূতাত্ত্বিকভাবে সক্রিয় বস্তু এই বামন গ্রহগুলিতে গ্রহীয় ভূতত্ত্বের বৈশিষ্ট্যগুলি পরিস্ফুট হলেও হতে পারে। ২০১৫ সালে প্লুটোয় *[[নিউ হোরাইজনস]]* অভিযানের মাধ্যমে এমন প্রত্যাশারই জন্ম হয়েছে।

সৌরজগতে বামন গ্রহগুলির মোট সংখ্যা অজ্ঞাতই থেকে গিয়েছে। এর কারণ হল, একটি বস্তু উদ্স্থিতি সাম্যাবস্থায় রয়েছে কিনা তা নির্ধারণ করতে সেটিকে মহাকাশযানের খুব কাছ থেকে পর্যবেক্ষণ করতে হয়।  আধ-ডজন বৃহত্তম বামন গ্রহ দাবিদার হয় মহাকাশযান কর্তৃক আলোকচিত্রে ধৃত হয়েছে (প্লুটো ও সেরেস) অথবা সেগুলির অন্তত একটি জ্ঞাত প্রাকৃতিক উপগ্রহ রয়েছে (প্লুটো, , , , , ), যার ফলে সেগুলির ভর জানা গিয়েছে এবং এইভাবেই সেগুলির ঘনত্বও অনুমান করা গিয়েছে। ভর ও ঘনত্ব পালাক্রমে উদ্স্থিতি সাম্যাবস্থার মডেলগুলির মধ্যে সামঞ্জস্যপূর্ণ হতে পারে।

সৌরজগতের গ্রহীয়-ভরযুক্ত বস্তুগুলির ত্রিধা শ্রেণিবিন্যাসের অঙ্গ হিসেবে গ্রহবিজ্ঞানী অ্যালান স্টার্ন *বামন গ্রহ* শব্দটি প্রবর্তন করেন: ধ্রুপদি গ্রহ (বৃহৎ আটটি গ্রহ), বামন গ্রহ ও উপগ্রহ গ্রহ। নামের ইঙ্গিত অনুযায়ী বামন গ্রহগুলিকে এক শ্রেণির গ্রহ হিসেবে ধারণা করা যায়। যদিও ২০০৬ সালে সূর্য-প্রদক্ষিণকারী বস্তুগুলির ত্রিবিধ পুনঃশ্রেণিবিন্যাসকরণের অঙ্গ হিসেবে ইন্টারন্যাশনাল অ্যাস্ট্রোনমিক্যাল ইউনিয়ন (আইএইউ) এই শব্দটি গ্রহণ করে গ্রহ-*সদৃশ* বস্তুগুলির একটি শ্রেণির নাম হিসেবে। সূর্য থেকে নেপচুন অপেক্ষাও দূরবর্তী বস্তু এরিস আবিষ্কারের পর দ্রুত এই সিদ্ধান্ত গ্রহণ করা হয়েছিল। এরিস নামক এই বামন গ্রহটি প্লুটোর তুলনায় অধিক ভরবিশিষ্ট হলেও ধ্রুপদি গ্রহগুলির তুলনায় ক্ষুদ্রাকারই। আকারের দিক থেকে প্লুটোর প্রতিযোগী অন্য কয়েকটি বস্তুর আবিষ্কারও প্লুটো কী তা পুনর্বিবেচনা করতে বিজ্ঞানীদের বাধ্য করে। এইভাবে স্টার্ন ও অন্য অনেক গ্রহ-ভূতত্ত্ববিদ ধ্রুপদি গ্রহগুলির থেকে বামন গ্রহগুলিকে পৃথক করেছেন। কিন্তু ২০০৬ সাল থেকে আইএইউ ও জ্যোতির্বিজ্ঞানীদের বৃহত্তর অংশ এরিস ও প্লুটোর মতো বস্তুগুলিকে সর্বাংশে গ্রহের পর্যায়-তালিকা থেকে বাদ দিয়েছেন।

## বামন গ্রহসমূহের তালিকা

## তথ্যসূত্র

## বহিঃসংযোগ

বিষয়শ্রেণী:বামন গ্রহ
বিষয়শ্রেণী:গ্রহ
বিষয়শ্রেণী:সৌরজগৎ
বিষয়শ্রেণী:ক্ষুদ্র গ্রহ
বিষয়শ্রেণী:গ্রহের প্রকারভেদ
কেন্দ্রীয় স্নায়ুতন্ত্র

thumb|200px|কেন্দ্রীয় স্নায়ুতন্ত্রের একটি চিত্র:<br />'''1.''' মস্তিষ্ক<br />'''2.''' কেন্দ্রীয় স্নায়ুতন্ত্র<br /><small>(মস্তিষ্ক ও সুষুম্না কাণ্ড)</small><br />'''3.''' সুষুম্না কাণ্ড**কেন্দ্রীয় স্নায়ুতন্ত্র** () প্রধানত মস্তিষ্ক ও সুষুম্না কাণ্ড নিয়ে গঠিত। স্পঞ্জ ও দ্বিবীজস্তরীয় প্রাণী (ডিপ্লোব্লাস্ট) ছাড়া সব বহুকোষী প্রাণী তথা ত্রিবীজস্তরীয় (ট্রিপ্লোব্লাস্টিক) ও দ্বিপার্শ্বিক প্রতিসম প্রাণীর দেহের এই অংশটি সমস্ত তথ্য একত্র করে, সেগুলির মধ্যে সামঞ্জস্য বিধান করে এবং দেহের প্রয়োজনীয় কার্যক্রম পরিচালনা করে। এটি দেহের চঞ্চুদেশীয় অক্ষ (রস্ট্রাল অ্যাক্সিস) থেকে পুচ্ছদেশীয় অক্ষ (কডাল অ্যাক্সিস) পর্যন্ত বিস্তৃত। শুধুমাত্র সন্ধিপদী, মস্তকপদী (সেফালোপড) ও মেরুদণ্ডী প্রাণীদের সম্পূর্ণ সুগঠিত মস্তিষ্ক থাকে।

নিবন্ধের বাকি অংশে কেবল মেরুদন্ডী প্রাণীর মস্তিষ্ক নিয়ে আলোচনা করা হয়েছে যা বাকি সব প্রাণীদের তুলনায় উল্লেখযোগ্যভাবে আলাদা।

## পরিদর্শন
মেরুদণ্ডী প্রাণীদের দেহে কেন্দ্রীয় স্নায়ুতন্ত্র মস্তিষ্কাবরক ঝিল্লি (মেনিনজেস) নামক পর্দায় আবৃত থাকে। এই মস্তিষ্কাবরক ঝিল্লি রক্তে মিশ্রিত বিবিধ রাসায়নিক পদার্থের মস্তিষ্কে অনুপ্রবেশ প্রতিরোধ করে। এর মাধ্যমে মস্তিষ্ক, খাবার থেকে শরীরে প্রবিষ্ট স্নায়ু-প্রতিবিষ (নিউরোটক্সিন) দ্বারা ঘটিত বিষক্রিয়া থেকে সুরক্ষিত থাকে। দ্বিপার্শ্বিক প্রাণীদের এই মস্তিষ্কাবরক ঝিল্লির মধ্যে মস্তিষ্ক-সুষুম্না তরল (সেরিব্রোস্পাইনাল ফ্লুইড]] থাকে যা দেহরসের সঙ্গে তুলনীয়; কেন্দ্রীয় স্নায়ুতন্ত্র এতে নিমজ্জিত থাকে।

কেন্দ্রীয় স্নায়ুতন্ত্র দেহের পশ্চাৎ গহ্বরে অবস্থান করে। মস্তিষ্ক খুলির গহ্বরে এবং সুষুম্নাকাণ্ড মেরুদণ্ডীয় গহ্বরে অবস্থান করে। এর মধ্যবর্তী স্থানগুলিতে অধিক পরিমাণে গ্লিয়া কোষ নামক অন্য এক ধরনের কোষ দ্বারা পূর্ণ থাকে।

এছাড়া, মেরুদণ্ডী প্রাণীদের ক্ষেত্রে অক্ষিপট (রেটিনা), দৃষ্টিস্নায়ু, ঘ্রাণস্নায়ু ও ঘ্রাণবহ আবরণী কলা কেন্দ্রীয় স্নায়ুতন্ত্রের অন্তর্গত। এই স্নায়ুগুলি মধ্যবর্তী গ্যাংলিয়া কোষ ছাড়াই সরাসরি মস্তিষ্কের স্নায়ুকোষের (নিউরন) সঙ্গে যুক্ত থাকে। এদের মধ্যে একমাত্র ঘ্রাণবহ আবরণী কলা মস্তিষ্কাবরক ঝিল্লির বাইরে থাকে। একমাত্র এই পথেই ঔষধ মস্তিষ্কে পাঠানো সম্ভব। নয়তো মস্তিষ্কাবরক ঝিল্লিটি সবরকম পদার্থের পক্ষে অভেদ্য।

## গঠন
মস্তিষ্ক ও সুষুম্নাকাণ্ড কেন্দ্রীয় স্নায়ুতন্ত্রের প্রধান দুটি অংশ। মাথার খুলি মস্তিষ্ককে এবং মেরুদণ্ড সুষুম্নাকাণ্ডের সুরক্ষা দেয়।  সুষুম্নাকাণ্ড মস্তিষ্কের সঙ্গে সংযুক্ত ও এর নীচে অবস্থান করে। মোটামুটিভাবে মেরুদণ্ডীয় গহ্বরের উপরের অংশ অর্থাৎ খুলির নীচ থেকে শুরু করে মহাবিবর (ফোরামেন ম্যাগনাম) থেকে প্রথম/দ্বিতীয় কটিদেশীয় কশেরুকা (লাম্বার ভার্টিব্রা) পর্যন্ত এটি বিস্তৃত।   

### শ্বেত ও ধূসর পদার্থ
শ্বেতপদার্থ মূলত মায়েলিন আবরণযুক্ত স্নায়ুতন্তু দিয়ে গঠিত। ভেতরে লিপিডের উপস্থিতির কারণে এটির রঙ সাদা। ধূসর পদার্থ মায়েলিনবিহীন স্নায়ুতন্তু নিয়ে গঠিত। এই দুই অংশ মুখ্যত কেন্দ্রীয় স্নায়ুতন্ত্রে দেখা যায়। এর সঙ্গে উভয় অংশেই গ্লিয়া কোষও দেখা যায় যদিও শ্বেতপদার্থে এগুলি সংখ্যায় বেশী। আণুবীক্ষণিকভাবে দেখলে স্নায়ুকোষ, স্নায়ুকলা ও প্রান্তিক স্নায়ুতন্ত্রের মধ্যে পার্থক্য আছে। 

## তথ্যসূত্র


বিষয়শ্রেণী:কেন্দ্রীয় স্নায়ুতন্ত্র
বিষয়শ্রেণী:স্নায়ুবিজ্ঞান
বিষয়শ্রেণী:মোটর স্নায়ুতন্ত্র
বিষয়শ্রেণী:সংবেদী স্নায়ুতন্ত্র
বিষয়শ্রেণী:স্নায়ুশারীরস্থান
সেরেস

**সেরেস** (প্রতীক: ) সৌরজগতের সর্বাতিক্ষুদ্র এবং গ্রহাণু বলয়ের একমাত্র বামন গ্রহ।, ইতালীয় জ্যোতির্বিদ জিওসেপ্পে পিয়াজ্জি ১৮০১ খ্রীস্টাব্দের প্রথম দিনে (১লা জানুয়ারী ১৮০১)এটি আবিষ্কার করেন।। তিনি এর নাম রাখেন **সেরেস ফেরদিনানদিয়া** যদিওতা সচরাচর সংক্ষেপে "সেরেস" নামে আখ্যায়িত। সেরেস নামের উৎস হচ্ছেন রোমান দেবী সেরেস যিনি অঙ্কুরোদগম , ফসল ফলানো এবং মাতৃ স্নেহের দেবী। "ফেরদিনানদিয়া" এসেছে নেপলস ও সিসিলি'র রাজা ৪র্থ ফার্দিনান্দ-এর নামানুকরণে।

মাত্র ৯৫০ কিলোমিটার ব্যাসের অধিকারী সেরেস গ্রহাণুপুঞ্জের সবচেয়ে বড় জ্যোতিষ্ক। গ্রহাণুপুঞ্জের সকল গ্রহানুর মোট ভরের প্রায় এক-তৃতীয়াংশ ভর রয়েছে সেরেসের একারই । সাম্প্রতিক পর্যবেক্ষণসমূহ থেকে জানা যায়, সেরেসের পৃষ্ঠ সম্ভবত জল, বরফ ও জলে দ্রবীভূত বিভিন্ন খনিজ পদার্থের মিশ্রণ দিয়ে তৈরি । ধারণা করা হয় এর কেন্দ্র পাথুরে এবং চারপাশ ঘিরে তরল জলের মহাসাগর রয়েছে ।

## শ্রেণিবিভাগ

## ভৌত বৈশিষ্টাবলী

## অভ্যন্তরীণ গঠন

## পৃষ্ঠ

## আবহাওয়া

## তথ্যসূত্র

বিষয়শ্রেণী:নেপচুনোত্তর বস্তু
বিষয়শ্রেণী:বামন গ্রহ
বিষয়শ্রেণী:সৌরজগৎ
বিষয়শ্রেণী:সৌরমণ্ডলী
বিষয়শ্রেণী:নামকরণ করা গ্রহাণু
কনজাংটিভা

থাম্ব|ডান|Image of a human eye clearly showing the blood vessels of the conjunctiva.
[থাম্ব|ডান|[Hyperaemia of the superficial blood vessels of the conjunctiva.]]

**কনজাংটিভা** এক ধরনের ঝিল্লী যা স্ক্লেরার (চোখের সাদা অংশ) আবরক হিসেবে কাজ করে।

## কাজ
কনজাংটিভা মিউকাস ও চোখের জল তৈরির মাধ্যমে চোখের আর্দ্রতা ও পিচ্ছিলতা ধরে রাখে, চোখে জীবাণু প্রবেশে বাধা দেয়।

## আরও ছবি

 Image:Gray893.png|Sagittal section through the upper eyelid.
 File:Slide2www.JPG|Extrinsic eye muscle. Nerves of orbita. Deep dissection.


## তথ্যসূত্র

## বহিঃসংযোগ
* Medicinenet.com (1999). Conjunctiva . Retrieved July 25, 2004.
* 

বিষয়শ্রেণী:চোখ
বিষয়শ্রেণী:মানব চক্ষু শরীরস্থান
ট্রাবেকিউলার মেশওয়ার্ক

**ট্রাবেকিউলার মেশওয়ার্ক** কর্নিয়ার ভিত্তিমূল ঘিরে, সিলিয়ারি বডি-র কাছে অবস্থিত এক ধরনের কলা (tissue)। এটি সম্মুখ প্রকোষ্ঠ (anterior chamber) থেকে অ্যাকুয়াস হিউমার (aqueous humor) বের করে দিতে সাহায্য করে। এই কলা স্পঞ্জসদৃশ ও ট্রাবেকুলোসাইটসমৃদ্ধ। শ্লেমের নালিকা-র (Schlemm's canal) মাধমে এটি তরল পদার্থ রক্তে ফিরিয়ে দেয়।

বিষয়শ্রেণী:চোখ
বিষয়শ্রেণী:মানব চক্ষু শরীরস্থান
কনীনিকা

[ডান|থাম্ব|সবুজ/ধূসর/বাদামী রঙের অংশটি কনীনিকা ; মাঝে [তারারন্ধ্র এবং কণীনিকার চারপাশে সাদা অংশটি শ্বেতমণ্ডল]]
শারীরবিদ্যায় **কণীনিকা** মানুষ সহ অন্যান্য সকল মেরুদণ্ডী প্রাণীর চোখের সবচেয়ে দৃশ্যমান অংশ। স্ট্রোমা নামক এক ধরনের রঞ্জকজাতীয় ফাইব্রোভাস্কুলার ঝিল্লী দ্বারা কণীনিকা গঠিত।

বিষয়শ্রেণী:চোখ
পিউপিল

[right|thumb|চোখের মাঝের কালো অংশটি তারারন্ধ্র; সবুজ/ধূসর/বাদামী রঙের অংশটি [কণীনিকা (শারীরবিদ্যা)|কণীনিকা; এবং কণীনিকা  চারপাশে সাদা অংশটি শ্বেতমণ্ডল]] 
**তারারন্ধ্র** বা **পিউপিল** পরিবর্তনশীল আকারের গোলাকৃতি অংশ যা চোখের মাঝে অবস্থান করে। তারারন্ধ্র চোখের ভিতরে আলো যাওয়ার পরিমাণ নিয়ন্ত্রণ করে। চোখে আপতিত আলো ভিতরে ঝিল্লী দ্বারা শোষিত হওয়ায় কণীনিকার রঙ দেখতে কালো।
তারারন্ধ্র চোখের লেন্সে আলো প্রবেশের মাত্রা নিয়ন্ত্রণ করে। আলো উজ্জ্বল হলে এটি ছোট হয়ে যায় অন্যদিকে আলো মৃদু হলে বড় হয়ে আলো প্রবেশে সহায়তা করে।

বিষয়শ্রেণী:চোখ
বিষয়শ্রেণী:প্রাণী-আচরণ বিজ্ঞান
সিলিয়ারি বডি

**সিলিয়ারি বডি** চোখের ভিতরের পরিধিস্থ টিস্যু যা সিলিয়ারি মাস্‌ল (Ciliary muscle) ও সিলিয়ারি প্রসেসের (Ciliary processes) সমন্বয়ে গঠিত। 

## তথ্যসূত্র


বিষয়শ্রেণী:চোখ
বিষয়শ্রেণী:মানব চক্ষু শরীরস্থান
কর্নিয়া

**কর্নিয়া** () চোখের সম্মুখ প্রান্তের স্বচ্ছ অংশ। এটি ঢেকে রাখে কনীনিকা এবং তারারন্ধ্রকে। তারারন্ধ্র হলো কনীনিকা মাঝের ছিদ্রটি যা ছানি মুক্ত চোখে কালচে দেখায় এবং ছানিযুক্ত চোখে ছানির পরিপক্কতার মাত্রা অনুসারে ধূসর বা সাদা দেখায়। স্বাভাবিক দৃষ্টির জন্য কর্নিয়া স্বচ্ছ থাকা আবশ্যক। কর্নিয়াতে কোন রক্তনালী না থাকাটা এর স্বচ্ছ হওয়ার অন্যতম একটি কারণ। স্বচ্ছতার কারণে এর ভেতর দিয়ে আলো চোখের ভেতরে প্রবেশ করে এবং পেছনের রেটিনার ওপর পড়তে পারে। তখন আমরা কোন বস্তুকে দেখতে পাই। কর্ণিয়া আলোক রশ্মি প্রবেশে সাহায্য করে।  মানব চোখে কর্নিয়ার প্রতিসরণ ক্ষমতা প্রায় ৪৩ ডায়াপ্টার।

কর্ণিয়ায় প্রধানত ৫ টি স্তর থাকে।  এগুলো হলো (বাহির থেকে ভেতরের দিকে)
# কর্নিয়াল এপিথেলিয়াল
# বোম্যানস লেয়ার
# কর্নিয়াল স্টোমা (সাাস্টেনশিয়া প্রোপ্রিয়াও বলা হয়)
# ডিসসিমেটস মেমব্রেন
# কর্নিয়াল এন্ডোথেলিয়াম

২০১৩ সালে নটিংহাম বিশ্ববিদ্যালয়ের জনৈক হারমিন্দর সিংহ দুয়া একটি চমকপ্রদ তথ্য উপস্থাপন করেন। বিভিন্ন তথ্য ও ‍উপাত্তের মাধ্যমে উনি বোঝাতে চান যে, কর্নিয়ার ৩য় এবং ৪র্থ স্তরের মাঝে আরও একটি স্তর উপস্থিত। এটাকে উনি নাম দিয়েছেন প্রি-ডিসসিমেটস লেয়ার বা দুয়াস লেয়ার। অবশ্য এ সংক্রান্ত তথ্য এনাটমি বা চক্ষুবিজ্ঞানের কোন বইতে এখনও সংযোজন করা হয়নি।

আঘাত লেগে বা জীবাণুর সংক্রমনে কর্নিয়াতে আলসার হতে পারে। দ্রুত প্রয়োজনীয় চিকিৎসা করা না হলে স্থায়ীভাবে কর্নিয়া ঘোলা হয়ে যেতে পারে। তখন দৃষ্টিতে প্রতিবন্ধকতার সৃষ্টি হয়। ওষুধের দ্বারা এর চিকিৎসা করা সম্ভব নয়। তখন একমাত্র চিকিৎসা হলো কর্ণিয়া প্রতিস্থাপন (ক্যাটারোপ্লাস্টি)। মরনোত্তর চক্ষুদান বলতে পুরো চোখ নয়, শুধুমাত্র কর্নিয়া দান করাকে বোঝায়।
[থাম্ব|Slit lamp image of the cornea, iris and lens (showing mild [ছানি|cataract)]]

## তথ্যসূত্র

## সাধারণ তথ্যসূত্র
* 
* 
* 

## বহিঃসংযোগ

*  - "Sagittal Section Through the Eyeball"
* Facts About The Cornea and Corneal Disease National Eye Institute (NEI)

বিষয়শ্রেণী:মানব চক্ষু শরীরস্থান
ফোভিয়া

**ফোভিয়া**, যা **ফোভিয়া সেন্ট্রালিস** নামেও পরিচিত, চোখের একটি অংশ। ম্যাকুলার মাঝে রেটিনা অংশে এর অবস্থান। বইপড়া, গাড়ি চালনা করা, ইত্যাদি কাজে যে তীক্ষ্ণদৃষ্টির প্রয়োজন, সেসব কাজে ফোভিয়া ব্যবহৃত হয়।

## গঠন

### আকার
ফোভিয়ার আকার রেটিনার বাকি অংশের তুলনায় খুবই অল্প। রেটিনার এই অংশে কেবল ২০/২০ দৃশ্য দেখা সম্ভব এবং এর মাধ্যমে দৃশ্যের পূর্ণ বর্ণনা ও রঙ চিহ্নিত করা যায়।

### বৈশিষ্ট
* অ্যানাটমিক্যাল ম্যাকুলা / ম্যাকুলা লুটেয়া / এরিয়া সেন্ট্রালিস:
** ব্যাস = ৫.৫ মিমি (~৩.৫ ডিস্ক-ব্যাস)
** আড়াআড়িভাবে ডিম্বাকৃতির
* অ্যানাটমিক্যাল পেরিফোভিয়া:
** ১২ কোন / ১০০ ইউএম
* অ্যানাটমিক্যাল প্যারাফোভিয়া:
** ব্যাস = ২.৫ মিমি
* অ্যানাটমিক্যাল ফোভিয়া / ফোভিয়া সেন্ট্রালিস:
** ব্যাস = ১.৫ মিমি (~১ ডিস্ক-ব্যাস)
* ফোভিয়াল অ্যাভাস্কুলার জোন (ফ্যাজ)
** ব্যাস = ০.৫ মিমি
** প্রায় ফোভিওলার সমান
* অ্যানাটমিক্যাল ফোভিওলা
** ব্যাস = ০.৩৫ মিমি
** ৫০ কোন / ১০০ ইউএম
* অ্যানাটমিক্যাল আম্বো
** ব্যাস = ০.১৫ মিমি

## অতিরিক্ত চিত্র

চিত্র:Blausen 0389 EyeAnatomy 02.png|ফোভিয়া-সহ চোখের মূল গঠন
চিত্র:Three Main Layers of the Eye.png|চোখের গঠনের স্তর
চিত্র:Three Internal chambers of the Eye.svg|চোখের গঠনের অভ্যন্তরীণ স্তর
চিত্র:Macula lutea.svg|রেটিনার ম্যাকুলা লুটিয়া
চিত্র:Retinography.jpg|ম্যাকুলার একটি চিত্র।


## তথ্যসূত্র

বিষয়শ্রেণী:চোখ
বিষয়শ্রেণী:মানব চক্ষু শরীরস্থান
ম্যাকুলা

**ম্যাকুলা** (/ˈmakjʊlə/) ডিম্বাকৃতির হলুদ রঙের বিন্দু যা মানুষের চোখের রেটিনার মাঝে অবস্থিত। এর ব্যাস প্রায় ১০৫ মিমি এবং তন্তুবিদ্যা (Histology) অনুসারে দুই বা ততোধিক গ্যাংগ্লিয়ন কোষের (Ganglion cells) স্তর দ্বারা গঠিত।

ম্যাকুলা লুটিয়া হ'ল ডিম্বাকৃতির আকৃতির রক্তাভ অঞ্চল যা মানুষের চোখের রেটিনার কেন্দ্রের কাছাকাছি এবং কিছু অন্যান্য প্রাণীর চোখে রয়েছে। মানুষের ম্যাকুলার ব্যাস প্রায় ৫.৫ মিমি (0.২২ ইঞ্চি) এবং এটি আম্বো, ফোভোলা, ফোভাল অ্যাভাস্কুলার জোন, ফোভা, প্যারাফোভা এবং পেরিফোভিয়া অঞ্চলে বিভক্ত।  শারীরবৃত্তীয় ম্যাকুলা, যা ৫.৫ মিমি (০.২২ ইঞ্চি) ক্লিনিকাল ম্যাকুলা, ১.৫ মিমি (০.০৫৯ ইঞ্চি) -র তুলনায় অনেক বড়, যা শারীরবৃত্তীয় ফোভিয়ার সাথে মিলে যায়। 

## তথ্যসূত্র

বিষয়শ্রেণী:চোখ
বিষয়শ্রেণী:মানব চক্ষু শরীরস্থান
অন্ধবিন্দু

থাম্ব|330px|মানুষের চক্ষুগোলকের চিত্র; নিচের দিকে অপ্টিক ডিস্ক (Optic disc) চিহ্নিত অংশটি হল অন্ধবিন্দু
**অন্ধবিন্দু**(Blind spot হল চোখের দৃষ্টিপটের মাঝামাঝি অবস্থিত একটি ক্ষুদ্র অংশ যা আমরা আসলে দেখতে পাইনা (অন্ধ) কিন্তু চোখের অনবরত সামান্য নড়া চড়ার (মাইক্রো-স্যাক্ক্যাড) জন্য ক্ষণিক আগের সেই অংশটির ও তার আশেপাশের দৃশ্য দিয়ে মনের মধ্যে ভরাট করে নিই তাই এর অস্তিত্ব টের পাই না। অন্য চোখের

* **শারীরবৃত্তীয় অন্ধবিন্দু**: শারীরস্থানিক অন্ধবিন্দু বা অপটিক ডিস্ক হল চক্ষুগোলকের সঙ্গে চক্ষুস্নায়ুর (অপটিক নার্ভ Optic nerve) সংযোগস্থল, যেখান থেকে গ্যাংলিয়ন কোষ (Ganglion cell) স্নায়ুতন্তুগুলো চোখ থেকে বের হয়ে চক্ষু স্নায়ু (অপটিক নার্ভ) গঠন করে। এখানে আলোক সংবেদী রড ও কোণ কোষগুলি নেই তাই এখানে রেটিনা কোন আলোক চিত্র গঠন করে না তাই এই বিশেষ অন্ধবিন্দুটি একটি শারীরবৃত্তীয় অন্ধবিন্দু। শারীরস্থানিক অন্ধবিন্দু চক্ষুগোলকের ফোভিয়ার কাছকাছি, একই তলে কিন্তু একটু নাকের দিকে অবস্থিত।
* **বিকার-জনিত অন্ধবিন্দু** বা **স্কোটোমা**: রেটিনাইটিস ইত্যাদি কোন রোগজনিত কারণে রেটিনার কোন ছোট ছোট অংশের দৃষ্টিক্ষমতা নষ্ট হয়ে গেলে ও তার চারিদিকের অংশে দৃষ্টি অটুট থাকলে তাকে বলে স্কোটোমা (Scotoma) বা বিকার-জনিত (প্যাথলজিকাল) অন্ধবিন্দু।
## বিবর্তন
সমস্ত মেরুদণ্ডী প্রাণীর এই শারীরস্থানীয় অন্ধবিন্দু থাকলেও অক্টোপাস স্কুইড ইত্যাদি সেফালোপোডা জাতীয় প্রাণীদের চোখ যা বাইরে থেকে দেখতে অনেকটা মেরুদণ্ডীদের চোখের মত, তাতে এরকম শারীরস্থানীয় অন্ধবিন্দু থাকে না। বিবর্তনবাদের ঐতিহাসিক বিতর্কে এটি যুক্তি হিসাবে ববহৃত হয়েছিল যে যদি বিশ্ববিধাতা ভগবান (creator god) আমাদের সর্বাঙ্গসুন্দর চোখ দিতে চাইতেন তাহলে তিনি নিশ্চয়ই এরকম অন্ধবিন্দুযুক্ত চোখ দিতেন না, যদি তিনি আমাদের থেকে অপেক্ষাকৃত অণুন্নত জীবদেরও ইতোমধ্যেই অন্ধবিন্দু বিহীন চোখ দিয়েছেন।
## ইতিহাস
১৬৬০ সালে এডমে মেরিয়ট ফ্রান্সে অন্ধবিন্দু প্রথম পর্যবেক্ষণ করেন। তার আগে মনে করা হত যে চক্ষুস্নায়ুর প্রবেশস্থলেই চক্ষুর সংবেদনশীলতা সবচেয়ে বেশি হবে। http://home.snafu.de/pedasy/ascapap.htm.
## নিজে করে দেখুন
নিজের অন্ধবিন্দু দেখা কিন্তু খুব সহজ। নিচে এটি দেখবার একটি পদ্ধতি দেওয়া হল। এই ছকটি বাম চোখের অন্ধবিন্দু দেখবার জন্য তৈরী। অন্ধবিন্দু ফোভিয়া থেকে নাকের দিকে অর্থাৎ বামচোখের ক্ষেত্রে অন্ধবিন্দু ফোভিয়ার ডান দিকে থাকবে। বাম চোখের ফোভিয়া যখন **X** কে দেখছে তখন চোখকে একটু সামনে পিছনে করলেই একসময় তার বাম দিকের **ক**-এর চিত্র বাম চোখের অন্ধবিন্দুর উপরে গঠিত হবে। আপনি জানেন যে ক লেখাটি সেখানে ছিল। কিন্তু **ক** লেখাটি অন্ধ বিন্দুতে পড়লে মনে হবে সেখা কিছু লেখা নেই -- সেখানকার চিত্র তখন তার চারপাশের মেলামেশানো পশ্চাৎপট।

## বহির্গামী যোগসূত্র
* Blind Spot Test 
* Blind spot

বিষয়শ্রেণী:চোখ
বিষয়শ্রেণী:দৃষ্টি
পশ্চাৎ প্রকোষ্ঠ (চোখ)

**পশ্চাৎ প্রকোষ্ঠ** আইরিসের পশ্চাৎ অংশ এবং লেন্সের সম্মুখ অংশ নিয়ে গঠিত। প্রকোষ্ঠটি লেন্সের সাস্‌পেনসরি লিগামেন্ট (Suspensory ligament of the lens) ও সিলিয়ারি প্রসেসের (Ciliary processes) সামনে এবং আইরিসের নিকটস্থ অংশের পিছনে একটি সরু ছিদ্র বিশেষ।

## অতিরিক্ত চিত্র

Gray883.png|চোখের সম্মুখভাগের স্যাজিটাল অংশের উপরের অর্ধেক (চিহ্নিত অংশ চোখের পশ্চাৎ প্রকোষ্ঠ)


## তথ্যসূত্র

বিষয়শ্রেণী:চোখ
বিষয়শ্রেণী:মানব চক্ষু শরীরস্থান
কাচীয় অক্ষিরস

থাম্ব|ডান|250px|মানুষের চোখ**কাচীয় অক্ষিরস** হল মেরুদণ্ডী প্রাণীর চক্ষুগোলকের অক্ষিপট (রেটিনা, Retina) এবং চোখের মণির (লেন্স, Lens) মধ্যবর্তী শূন্যস্থান পূরণকারী কাচের মত স্বচ্ছ জলীয় রস। ইংরেজি পরিভাষাতে একে **ভিট্রেয়াস হিউমার** () বলে। এর ৯৯% পানি, কিন্তু এর জেলিসদৃশ সান্দ্রতা (viscosity) পানির সান্দ্রতার প্রায় চার থেকে পাঁচ গুণ বেশি। পানি ছাড়াও এতে লবণ, চিনি, ভক্ষককোষ (ফ্যাগোসাইট) ও কোলাজেন তন্তু বিদ্যমান। ভক্ষককোষগুলি দৃষ্টিক্ষেত্র (visual field) থেকে অবাঞ্ছিত দ্রব্য সরিয়ে নিয়ে যায়। কাচীয় অক্ষিরসের মূল কাজ চোখের ছয় ভাগের পাঁচ ভাগ স্থান দখল করে চোখের বাকি অংশগুলোর জন্য একটি কাঠামো তৈরি করা, এবং অক্ষিপটে আলো যাতে সহজে বাধাহীনভাবে পৌছতে পারে, তা নিশ্চিত করা।

বিষয়শ্রেণী:চোখ
বিষয়শ্রেণী:চক্ষুবিজ্ঞান
বিষয়শ্রেণী:দৈহিক তরল
বিষয়শ্রেণী:মানব চক্ষু শরীরস্থান
স্নায়ুরসায়ন

থাম্ব
স্নায়ুবিজ্ঞানের এই শাখায় স্নায়ুতন্ত্রে ক্ষরিত বা স্নায়ুতন্ত্রের উপর ক্রিয়াকারী রাসায়নিক পদার্থ সমূহের বিষয়ে চর্চা করা হয়।

## স্নায়ুতন্ত্রে ক্ষরিত রাসায়নিক পদার্থ
* নিউরোট্রান্সমিটার
* স্নায়ুক্ষর (neuroendocrine) পদার্থ
* নার্ভ গ্রোথ ফ্যাক্টর (NGF), BDNF (Brain derived neurotrophic factor), NT (Neurotrophin) etc

## স্নায়ুতন্ত্রের উপর ক্রিয়াকারী রাসায়নিক পদার্থ
* নিউরোটক্সিন (স্নায়ুবিষ)
* স্নায়ুক্রিয় ওষুধ

## ইতিহাস
১৯৫০ সালে, স্নায়ুরসায়ন নিয়ে বৈজ্ঞানিক গবেষণার নীতিমালায় পরিণত হয়। ১৯৫৬ সালে *বায়োকেমিস্ট্রি অব দ্য ডেভেলপিং নার্ভাস সিস্টেম* শিরোনামে স্নায়ুরসায়নের প্রথম খণ্ড প্রকাশিত হয়। এরপরে আন্তর্জাতিক সোসাইটি ফর নিউরোকেমিস্ট্রি এবং মার্কিন সোসাইটি ফর নিউকেমিস্ট্রি গঠিত হয়।

## তথ্যসূত্র


## বহিঃসংযোগ
*Basic Neurochemistry online, searchable textbook.
* American Society for Neurochemistry

বিষয়শ্রেণী:স্নায়ুবিজ্ঞান
বিষয়শ্রেণী:স্নায়ুরসায়ন
অক্ষিগোলকের সম্মুখ অংশ

থাম্ব|350px|মানুষের চোখের সম্মুখ অংশ
**অক্ষিগোলকের সম্মুখ অংশ** বলতে অক্ষিগোলকের সামনের অংশকে বোঝায়, যা ভিট্রিয়াস হিউমার, আইরিশ, কর্নিয়া, সিলিয়ারি বডি ও লেন্সের সম্মুখ গঠন
।

## তথ্যসূত্র

বিষয়শ্রেণী:চোখ
বিষয়শ্রেণী:মানব চক্ষু শরীরস্থান
মধ্য এমিনেন্স

**মধ্য এমিনেন্স** () মানব মস্তিষ্কের হাইপোথ্যালামাস অংশের নিম্ন সীমানার একটি অংশ। এটি পিটুইটারি গ্রন্থির ইনান্ডিবুলার স্টকের পেছনে অবস্থিত টিউবার সিনেরিয়ামের উপর অবস্থিত একটি স্ফীত অংশ।

বিষয়শ্রেণী:পিটুইটারি গ্রন্থি
বিষয়শ্রেণী:হাইপোথ্যালামাস
ইনফান্ডিবুলার স্টক

**ইনফান্ডিবুলার স্টক** () হাইপোথ্যালামাস এবং পশ্চাৎ পিটুইটারি-র মধ্যকার সংযোগসূত্র। এটি মূলত হাইপোথ্যালামাস থেকে নির্গত অনেকগুলি অ্যাক্সন নিয়ে গঠিত।

## তথ্যসূত্র

বিষয়শ্রেণী:পিটুইটারি গ্রন্থি
বিষয়শ্রেণী:অন্তঃক্ষরা গ্রন্থিতন্ত্র
বিষয়শ্রেণী:হাইপোথ্যালামাস
পার্স ইন্টারমেডিয়া

**পার্স ইন্টেরমেডিয়া** () তথা **অন্তর্বর্তী খণ্ড** পিটুইটারি গ্রন্থির পশ্চাৎ ও সম্মুখ খণ্ডের মধ্যবর্তী সীমানা নির্দেশকারী অংশ। এখানে তিন ধরনের কোষ দেখতে পাওয়া যায়: বেজোফিল, ক্রোমোফোব এবং কোলয়েড-পূর্ণ সিস্ট। সিস্টগুলি রাটকে-র থলির অবশেষ।

মানুষের ফিটাসে এই অঞ্চল থেকে মেলানোসাইট উদ্দীপক হরমোন নিঃসৃত হয়, যা ত্বকে মেলানোসাইট কোষগুলি থেকে মেলানিন রঞ্জকের নিঃসরণ ঘটায়। পূর্ণবয়স্ক মানুষের দেহে পার্স ইন্টারমেডিয়া হয় খুব ক্ষুদ্র অথবা সম্পূর্ণ অনুপস্থিত।

বিষয়শ্রেণী:পিটুইটারি গ্রন্থি
বিষয়শ্রেণী:অন্তঃক্ষরা গ্রন্থিতন্ত্র
বিষয়শ্রেণী:মানব মাথা ও গলা
পার্স টিউবেরালিস

**পার্স টিউবেরালিস** () পিটুইটারি গ্রন্থির সম্মুখ খণ্ডে অবস্থিত একটি অংশ, যা ইনফান্ডিবুলার স্টককে জালিকাবিশিষ্ট নলের আকারে আবৃত করে থাকে।

বিষয়শ্রেণী:পিটুইটারি গ্রন্থি
বিষয়শ্রেণী:অন্তঃক্ষরা গ্রন্থিতন্ত্র
কর্টিকোট্রোপ

থাম্ব|কর্টিকোট্রফ ট্রেস
**কর্টিকোট্রোপ** অগ্র পিটুইটারির কিছু ব্যাসোফিলিক কোষ যেগুলি অ্যাড্রিনোকর্টিকোট্রপিক হরমোন এবং মেলানোসাইট উদ্দীপক হরমোন নিঃসরণ করে। ব্যাসোফিলিক কোষগুলি মৌলিক রঞ্জক পদার্থ শোষণ করে অণুবীক্ষণ যন্ত্রে দৃশ্যমান হয়। এ কোষগুলি অগ্র পিটুইটারির প্রায় ২০% গঠন করেছে। 
থাম্ব|পিওএমসি কর্টিকোট্রপিক কোষগুলিতে প্রোটিওলাইটিক ক্লিভেজের মাধ্যমে কয়েকটি পেপটাইড হরমোনগুলিতে বিভক্ত হয়।
অ্যাড্রিনোকর্টিকোট্রপিক হরমোন অ্যাড্রিনাল কর্টেক্স-কে কর্টিসল ও অন্যান্য হরমোন নিঃসরণে উদ্দীপ্ত করে। 

## তথ্যসূত্র

বশতঃ
ততগুলি

বিষয়শ্রেণী:পিটুইটারি গ্রন্থি
বিষয়শ্রেণী:মানব কোষ
বোগোতা

থাম্ব|226x226পিক্সেল|কলম্বিয়ার জাতীয় বিশ্ববিদ্যালয়
**বোগোতা** (; , ), আনুষ্ঠানিকভাবে **বোগোতা, ডিস্ট্রিটো ক্যাপিটালা**, সংক্ষেপে **বোগোতা, ডিসি**, এবং পূর্বে পরিচিত **সান্তা ফে দে বোগোতা** (; ) কলম্বিয়ার রাজধানী শহর, এবং বিশ্বের বৃহত্তম শহরগুলির মধ্যে একটি। শহরটি সমুদ্রতল থেকে প্রায় ২৬৪০ মিটার উঁচুতে আন্দেস পর্বতমালার পূর্ব কোর্দিয়েরা (Cordillera Oriental *কোর্দ়িয়েরা ওরিয়েন্তাল্‌*) পর্বতশ্রেণীর একটি পর্বতবেষ্টিত মালভূমির উপর অবস্থিত। শহরের জলবায়ু মৃদু; বাৎসরিক গড় তাপমাত্রা ১৪° সেলসিয়াস। শহরটির জনসংখ্যা ৬৫ লক্ষেরও বেশি।

বোগোতা কলম্বিয়ার বৃহত্তম শহর এবং দক্ষিণ আমেরিকার সবচেয়ে দ্রুত বর্ধনশীল পৌর এলাকাগুলির একটি। বোগোতার আশেপাশে অবস্থিত প্রধান শহরতলীগুলির মধ্যে আছে বোসা, এঙ্গাতিবা, ফোন্তিবন, সুবা, উসাকেন এবং উসমে। এখানকার শিল্পগুলির মধ্যে আছে মুদ্রণ ও প্রকাশনা শিল্প, মোটরযান নির্মাণ শিল্প, খাদ্য প্রক্রিয়াকরণ, এবং বস্ত্র, ধাতু, মেশিন, ও বৈদ্যুতিক যন্ত্রাদি নির্মাণ শিল্প। এই শহরে অনেক ব্যাংক ও কর্পোরেশনের সদর দপ্তর অবস্থিত। আন্তঃ-আমেরিকান মহাসড়ক এবং অন্যান্য রেলপথ ও মহাসড়ক শহরটিকে অন্যান্য বড় শহরের সাথে যুক্ত করেছে। শহরটির কাছেই এল দোরাদো আন্তর্জাতিক বিমানবন্দর অবস্থিত।

বোগোতাকে কখনো কখনো "দক্ষিণ আমেরিকার আথেন্স" নামে ডাকা হয়। ১৮৬৭ সালে প্রতিষ্ঠিত কলম্বিয়ার জাতীয় বিশ্ববিদ্যালয় এবং আরও অনেক বিশ্ববিদ্যালয় এখানে অবস্থিত, ফলে বোগোতা কলম্বিয়ারতে শিক্ষার প্রধান কেন্দ্র। শহরের দর্শনীয় স্থানগুলির মধ্যে আছে বিখ্যাত স্বর্ণ যাদুঘর, যেখানে কলম্বাস-পূর্ব যুগের স্বর্ণশিল্পের সংগ্রহশালা আছে; জাতীয় যাদুঘর; ১৫৬৭ সালে নির্মিত সান ফ্রান্সিস্কো গির্জা; এবং প্রাচীন আদিবাসী আমেরিকান মন্দিরের স্থানে নির্মিত বোগোতার প্রথম গির্জা (১৫৬৫) ও জাতীয় ক্যাথিড্রাল। কাছের একটি পাহাড়ে আছে মোন্সেরাতের তীর্থালয়; এখান থেকে বোগোতার দৃশ্য বিখ্যাত। বোগোতা পৌর এলাকার বাইরে সিপাকিরাতে একটি অনন্য ভূগর্ভস্থ লবণ ক্যাথিড্রাল এবং বিখ্যাত তেকেনদামা জলপ্রপাতের কথা উল্লেখ করা যায়।

স্পেনীয় কঙ্কিস্তাদোর গন্সালো হিমেনেস ১৫৩৮ সালে একটি জনবহুল চিবচা লোকালয় বাকাতা-র কাছে বোগোতা শহরের পত্তন করেন। শহরটি ১৭১৭ সালে নতুন গ্রানাডার উপরাজধানীতে পরিণত হয়। ১৮১৯ সালে সিমোন বলিভার এটি দখল করেন এবং তারপর এটি বৃহত্তর কলম্বিয়ার (বর্তমান কলম্বিয়া, ইকুয়েডর, পানামা, ও ভেনেজুয়েলা) রাজধানীতে পরিণত হয়। ১৮৩০ সালে বৃহত্তর কলম্বিয়ার পতনের পর এটি নতুন গ্রানাডার রাজধানী হয়। নতুন গ্রানাডার নাম পরে বদলে কলম্বিয়া রাখা হয়। ১৯৪০ সালের পর বহুসংখ্যক গ্রামীণ কলম্বীয় নাগরিক অর্থনৈতিক সুযোগের আশায় শহরটিরতে আগমন করতে শুরু করলে শহরটির দ্রুত সম্প্রসারণ ঘটে।
## তথ্যসূত্র

## বহিঃসংযোগ

বিষয়শ্রেণী:কলম্বিয়ার শহর
বিষয়শ্রেণী:দক্ষিণ আমেরিকার রাজধানী
বিষয়শ্রেণী:রাজধানী জেলা ও অঞ্চল
প্রাচীন বিশ্বের সপ্তাশ্চর্য

**পৃথিবীর সপ্তাশ্চর্য** একটি জনপ্রিয় তালিকার নাম যাতে সমসাময়িক পৃথিবীর আশ্চর্যজনক মনুষ্য নির্মিত স্থাপনাসমূহের নাম স্থান পায়। এই স্থাপনাসমূহকে অবশ্যই হতে হয় ঐতিহাসিক ও ঐতিহ্যগত গুরুত্ব সম্পন্ন। প্রাচীনকালে হেলেনীয় সভ্যতার পর্যটকেরা প্রথম এ ধরনের তালিকা প্রকাশ করেছিল। সেই থেকে প্রতিটি যুগেই এই তালিকা প্রকাশিত হয়েছে। সর্বশেষে ২০০৭ সালের ৭ জুলাই তারিখে একটি তালিকা প্রকাশিত হয়।

## প্রাচীন যুগ
[right|thumb|300px|পৃথিবীর সপ্তাশ্চর্য (বাম থেকে ডানে এবং উপর থেকে নিচে): [পিরামিড|গিজার পিরামিড, ব্যাবিলনের শূন্য উদ্যান, আর্টেমিসের মন্দির, অলিম্পিয়ার জিউসের মূর্তি, রোডস এর মূর্তি, আলেকজান্দ্রিয়ার বাতিঘর, হ্যালিকারণেসাসের সমাধি মন্দির।]]
* গিজার মহা পিরামিড
* ব্যাবিলনের শূন্য উদ্যান
* আর্টেমিসের মন্দির
* অলিম্পিয়ার জিউসের মূর্তি
* রোডস এর মূর্তি
* আলেকজান্দ্রিয়ার বাতিঘর
* হ্যালিকারণেসাসের সমাধি মন্দির

## মধ্য যুগ
* আগ্রার তাজমহল
* আলেকজান্দ্রিয়ার ভূগর্ভস্থ সমাধি
*
*
* রোমের কলোসিয়াম
* নানকিনের চিনামাটির মিনার
* সেন্ট সোফিয়ার মসজিদ

## বর্তমান যুগ
### নতুন সপ্তাশ্চর্য

## তথ্যসূত্র

বিষয়শ্রেণী:ভবন ও স্থাপনাসমূহ
বিষয়শ্রেণী:প্রাচীন ইতিহাস
বিষয়শ্রেণী:সাংস্কৃতিক তালিকা
বিষয়শ্রেণী:প্রাক্তন ভবন ও স্থাপনা
বিষয়শ্রেণী:প্রাচীন প্রযুক্তি
বিষয়শ্রেণী:নির্মাণের ইতিহাস
বিষয়শ্রেণী:প্রাচীন বিশ্বের সপ্তাশ্চর্য
নাইন্টিন এইটি-ফোর

**নাইন্টিন এইটি-ফোর (১৯৮৪)** হলো ইংরেজ সাহিত্যিক জর্জ অরওয়েলের লেখা নবম উপন্যাস। এটি ৪ জুন, ১৯৪৯ সালে সেকার এন্ড ওয়ারবার্গ থেকে প্রকাশিত হয়। এটি তার শেষ সম্পূর্ণ বই। দুঃস্বপ্নলোকিত দূরকল্পসাহিত্যের অংশ এই উপন্যাসটি সর্বাত্মকবাদ, গণ-নজরদারি এবং দমনমূলক শৃঙ্খলাবদ্ধকরণকে কেন্দ্র করে রচিত।

এই উপন্যাসের একটি বিখ্যাত সংলাপ ছিলো "Big brother is watching you", অর্থাৎ বড় ভাই তোমাকে নজরে রাখছে। উপন্যাসে দেখানো হয়েছিলো, প্রতিটি বাড়ির ভেতরের দেয়ালে একটি যান্ত্রিক পর্দা রয়েছে, যার মাধ্যমে সরকার বাড়ির অধিবাসীদের উপরে নজর রাখতে পারে। এই সংলাপটির মাধ্যমে Big Brother শব্দটি ইংরেজি গণমাধ্যমে সরকারী নজরদারীর প্রতীক হিসাবে প্রচলিত হয়ে যায়।

## তথ্যসূত্র

বিষয়শ্রেণী:ইংরেজি উপন্যাস
বিষয়শ্রেণী:মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
বিষয়শ্রেণী:জর্জ অরওয়েলের উপন্যাস
বিষয়শ্রেণী:ব্রিটিশ রাজনৈতিক উপন্যাস
বিষয়শ্রেণী:বিপ্লবী সম্পর্কে উপন্যাস
বিষয়শ্রেণী:সর্বগ্রাসবাদ সম্পর্কে উপন্যাস
বিষয়শ্রেণী:প্রচারণা সম্পর্কে উপন্যাস
বিষয়শ্রেণী:সিকার অ্যান্ড ওয়ারবার্গের বই
বিষয়শ্রেণী:নাটকে অভিযোজিত ব্রিটিশ উপন্যাস
বিষয়শ্রেণী:বেতার কার্যক্রমে অভিযোজিত উপন্যাস
বিষয়শ্রেণী:ব্রিটিশ বৈজ্ঞানিক কল্পকাহিনী উপন্যাস
বিষয়শ্রেণী:বিবাচনকৃত বই
বিষয়শ্রেণী:কাল্পনিক দেশের পটভূমিতে উপন্যাস
সিস্টেম্‌স স্নায়ুবিজ্ঞান

**সিস্টেম্‌স স্নায়ুবিজ্ঞান** () স্নায়ুবিজ্ঞানের একটি শাখা যেখানে সাধারণত জেগে থাকা, আচরণশীল জীবসমূহের স্নায়ুবর্তনীর কর্মপদ্ধতি গবেষণা করা হয়। স্নায়ুকোষ বা নিউরনসমূহ পরস্পর সংযুক্ত হয়ে নিউরাল নেটওয়ার্ক গঠনের মাধ্যমে কীভাবে সমন্বিতভাবে একই কাজ (যেমন - দর্শন) সম্পাদন করে, তা এই গবেষণা ক্ষেত্রের আলোচ্য বিষয়।

বিশ্লেষণের এই স্তরে স্নায়ুবিজ্ঞানীরা বোঝার চেষ্টা করেন কীভাবে বিভিন্ন স্নায়ুবর্তনী ইন্দ্রিয়গত তথ্য প্রক্রিয়া ও বিশ্লেষণ করে, কীভাবে বহিস্থ জগৎ সম্পর্কে ধারণা সৃষ্টি করে, সিদ্ধান্ত নেয় এবং অঙ্গ-প্রত্যঙ্গ নাড়ায়। মস্তিষ্কের আণবিক ও কোষীয় স্তরের স্নায়ুবিজ্ঞান এবং আচরণমূলক ও বোধগত স্নায়ুবিজ্ঞানে আলোচিত উচ্চস্তরের বিভিন্ন মানসিক ক্রিয়া যেমন ভাষা, স্মৃতি, আত্মসচেতনতা, ইত্যাদির মধ্যবর্তী স্থানের যে বিষয়বস্তু, তা-ই সিস্টেম্‌স স্নায়ুবিজ্ঞানীদের গবেষণার বিষয়।

বিষয়শ্রেণী:স্নায়ুবিজ্ঞান
বিষয়শ্রেণী:ব্যবস্থাদি জীববিজ্ঞান
দি অ্যাম্‌ব্যাসাডর্‌স

***দি অ্যাম্‌ব্যাসাডর্‌স*** () হেনরি জেমসের লেখা একটি ইংরেজি উপন্যাস যা ১৯০৩ সালে প্রকাশিত হয়। এটি আদিতে একটি ধারাবাহিক রচনা হিসেবে *[[নর্থ অ্যামেরিকান রিভিউ]]*-তে প্রকাশিত হয়েছিল। এই ডার্ক কমেডিটি জেমসের শেষপর্বের রচনাবলির মধ্যে একটি মাস্টারপিস। এতে নায়ক ল্যাম্বার্ট স্ট্রেদার তার বিধবা বাগদত্তার আপাত বখাটে ছেলেকে খুঁজতে ইউরোপে পাড়ি জমায়। স্ট্রেদারের লক্ষ্য ছিল ছেলেটিকে পারিবারিক ব্যবসায় ফিরিয়ে নিয়ে আসা, কিন্তু তিনি এ কাজ করতে গিয়ে আশাতীত জটিলতার সম্মুখীন হন। উপন্যাসটি স্ট্রেদারের জবানিতে লেখা।

## তথ্যসূত্র

বিষয়শ্রেণী:ইংরেজি উপন্যাস
বিষয়শ্রেণী:মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
বিষয়শ্রেণী:পর্বক্রমে প্রথম প্রকাশিত উপন্যাস
দি আলেক্‌জান্ড্রিয়া কোয়ার্টেট

***দি আলেক্‌জান্ড্রিয়া কোয়ার্টেট*** () ব্রিটিশ লেখক লরেন্স ডুরেল-এর লেখা একটি ইংরেজি উপন্যাস চতুষ্টয়। উপন্যাস চারটি ১৯৫৭ থেকে ১৯৬০ সালের মধ্যে প্রকাশিত হয়। এগুলি সমালোচকদের কাছে ও বাণিজ্যিকভাবে---উভয় ক্ষেত্রেই সফল হয়েছিল। বইগুলিতে দ্বিতীয় বিশ্বযুদ্ধের আগে ও চলাকালে মিশরের আলেকজান্দ্রিয়াতে ঘটে যাওয়া কিছু ঘটনা ও সেগুলিতে অংশ নেওয়া চরিত্রদের একটি কাহিনী বর্ণিত হয়েছে।

উপন্যাস চারটি হল:
* *[[জাস্টিন (উপন্যাস)|জাস্টিন]]* (১৯৫৭)
* *[[বালথাজার (উপন্যাস)|বালথাজার]]* (১৯৫৮)
* *[[মাউন্টঅলিভ]]* (১৯৫৮)
* *[[ক্লেয়া (উপন্যাস)|ক্লেয়া]]* (১৯৬০)

*বালথাজার*-এর উপক্রমণিকাতে ডুরেল উল্লেখ করেন যে উপন্যাস চারটিতে আধুনিক প্রেমকে উপজীব্য করে আপেক্ষিকতা, অবিচ্ছিন্নতা এবং কর্তা-কর্ম সম্পর্ক উদ্ঘাটনের চেষ্টা করা হয়েছে। এগুলিতে একই ঘটনাধারা একাধিক মানুষের বিভিন্ন দৃষ্টিভঙ্গি থেকে বর্ণনা করা হয়েছে।

## তথ্যসূত্র

বিষয়শ্রেণী:ইংরেজি উপন্যাস
বিষয়শ্রেণী:মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
বিষয়শ্রেণী:ফেবার অ্যান্ড ফেবারের বই
দি অ্যাড্‌ভেঞ্চার্স অব অগি মার্চ

***দি অ্যাড্‌ভেঞ্চার্স অফ অগি মার্চ*** () সল বেলো রচিত একটি ইংরেজি উপন্যাস যা ১৯৫৩ সালে প্রথম প্রকাশিত হয়। উপন্যাসটির মূল চরিত্র অগি মার্চ নামের এক বালক যে গ্রেট ডিপ্রেশন বা মহামন্দার সময় বেড়ে ওঠে। এই পিকারেস্ক উপন্যাসটি বিল্ডুংসরোমান-এর একটি দৃষ্টান্ত, যাতে বালক থেকে প্রাপ্তবয়স্ক হয়ে ওঠার পথে একজন ব্যক্তির বিকাশ ধারাবাহিকভাবে সাক্ষাৎ, পেশা এবং সম্পর্কের মাধ্যমে তুলে ধরা হয়েছে।

## তথ্যসূত্র

বিষয়শ্রেণী:ইংরেজি উপন্যাস
বিষয়শ্রেণী:মডার্ন লাইব্রেরি প্রণীত বিংশ শতাব্দীর শ্রেষ্ঠ ১০০টি ইংরেজি উপন্যাস
অলিম্পিয়ার জিউসের মূর্তি

থাম্ব|300px|১৫৭২ সালে চিত্রিত জিউসের মূর্তির নির্মাণ

**জিউসের মূর্তি** পৃথিবীর প্রাচীন সপ্তাশ্চর্যের মধ্যে একটি। ফিডিয়াস খ্রিস্টপূর্ব ৪৩৫ অব্দে মূর্তির নক্সা করেন। যে দ্বীপের উপর মূর্তিটি প্রতিষ্ঠিত হয়েছিল তার পুরোটা জুড়ে এর ভিত্তি তৈরি করা হয়েছিল। এটি ছিল ৪২ ফুট উঁচু  ও ৬ ফুট ব্যাসার্ধের। সাতজন মিস্ত্রী আড়াই বছর অক্লান্ত পরিশ্রম করে মূর্তিটি তৈরি করেন। প্রাচীন বিশ্বের সপ্তাশ্চর্যের অন্যতম এই মূর্তিটি খ্রিস্ট ধর্মের প্রসারের সাথে সাথে খৃষ্টীয় ৫ম শতাব্দীতে ধ্বংস করে ফেলা হয়।

## তথ্যসূত্র

বিষয়শ্রেণী:প্রাচীন সপ্তাশ্চর্য
বিষয়শ্রেণী:৪৭৫-এ বিলুপ্ত
বিষয়শ্রেণী:হাতির দাঁতের শিল্পকর্ম
ফ্রান্সের প্রশাসনিক অঞ্চলসমূহ

ফ্রান্স ২৭টি অঞ্চল বা রেজিওঁতে (région) বিভক্ত; এদের মধ্যে ২২টি ইউরোপ মহাদেশীয় ভূখণ্ডে অবস্থিত। এছাড়া ফ্রান্সে কর্সিকা বা কর্স (Corse) দ্বীপ এবং আরও চারটি সামুদ্রিক অঞ্চল আছে। ফ্রান্সের মূল ভূখণ্ডের রেজিওঁগুলির প্রতিটিকে আবার ২ থেকে ৮টি পর্যন্ত কর্তৃপক্ষ বা দেপার্ত্যমঁ (départements)-তে ভাগ করা হয়েছে।

## ফ্রান্সের অঞ্চল এবং তাদের রাজধানী

## ফ্রান্সের অঞ্চলিক প্রতীক

## তথ্যসূত্র

## বহিঃসংযোগ

* Guide to the regions of France
* Local websites by region
* Useful information on France
* Will 2010 regional elections lead to political shake-up? Radio France Internationale in English


প্রশাসনিক অঞ্চল, ফ্রান্স
বিষয়শ্রেণী:ইউরোপের দেশের প্রশাসনিক উপবিভাগ
বিষয়শ্রেণী:ফ্রান্সের উপবিভাগ
বিষয়শ্রেণী:আঞ্চলিকতাবাদ (রাজনীতি)
আল্‌জাস

**আল্‌জাস** (, আ-ধ্ব-ব: ) উত্তর-পূর্ব ফ্রান্সে, জার্মানির সাথে সীমান্তে অবস্থিত ফ্রান্সের প্রদেশ (রেজিওঁ)। এটি ও-রাঁ এবং বা-রাঁ---এই দুইটি দেপার্ত্যমঁ নিয়ে গঠিত। আল্‌জাসে টেক্সটাইল শিল্প, রাসায়নিক দ্রব্যের শিল্প এবং একটি কৃষিভিত্তিক অর্থনীতি বিদ্যমান। এখানে খাদ্যশস্য, তামাক ও আঙ্গুর উৎপাদিত হয়। আল্‌জাসীয় সংস্কৃতি জার্মান এবং ফরাসি প্রভাবের মিশ্রণ দ্বারা চিহ্নিত করা হয়৷

রাজা শার্লমাইনের সাম্রাজ্য ৮১৭ সালে এবং ৮৪৩ সালে ভাগ হয়ে গেলে আল্‌জাস লোথারিঙিয়ার অংশে পরিণত হয়। ৯২৫ সালে আল্‌জাস জার্মান ডিউকরাজ্য স্‌ভাবিয়া তথা আলেমানিয়ার অংশে পরিণত হয় এবং সেখান থেকে পবিত্র রোমান সাম্রাজ্যের অংশীভূত হয়ে যায়। এটি পরবর্তী প্রায় ৮০০ বছর পবিত্র রোমান সাম্রাজ্যের অংশ ছিল। সপ্তদশ শতাব্দী পর্যন্ত এটি জার্মানদের অধীনে থাকে। এই সময়ে এই অঞ্চলে শক্তিশালী জমিদারি প্রথা চালু হয়; অস্ট্রিয়ার হাবসবুর্গ রাজবংশ মূলত এই জমিদারিগুলি নিয়ন্ত্রণ করতেন। মধ্যযুগের শেষ পর্যায়ে কিছু সমৃদ্ধ ও শক্তিশালী নগরের আবির্ভাব ঘটে, যার মধ্যে স্ত্রাসবুর এবং কলমার অন্যতম। শহর দুইটি স্বাধীন শহর তথা ক্ষুদ্র প্রজাতন্ত্রের মর্যাদাও লাভ করে। ত্রিশ বছরের যুদ্ধশেষে ১৬৪৮ সালের ভেস্টফালেন-এর শান্তিচুক্তি অনুসারে আল্‌জাস ফ্রান্সের অধীনে আসে। ১৭৮৯ সালে ফরাসি বিপ্লব শুরু হবার আগ পর্যন্ত আলজাস ফরাসি সাম্রাজ্যের অংশ ছিল। ফরাসি বিপ্লবের পর এটি বা-রাঁ এবং ও-রাঁ নামের দুইটি দেপার্ত্যমঁতে ভাগ হয়ে যায়। ১৮৭০-১৮৭১ সালে ফ্রাংকো-প্রুশীয় যুদ্ধের পর এই দেপার্ত্যমঁগুলি এবং লোরেনের কিছু অংশ জার্মান সাম্রাজ্যের অংশে পরিণত হয়।

১৯১৯ সালে প্রথম বিশ্বযুদ্ধ শেষে ভার্সাই চুক্তি অনুসারে আল্‌জাস ও লোরেন অঞ্চল দুইটি ফ্রান্সকে ফেরত দেওয়া হয়। দ্বিতীয় বিশ্বযুদ্ধের সময় ১৯৪০ সালে এক যুদ্ধবিরতির চুক্তি অনুসারে এলাকাটি আবার জার্মানির দখলে আসে, কিন্তু ১৯৪৫ সালে জার্মানির পরাজয়ের পর এটি আবার ফ্রান্সের কাছে চলে যায়।

ফরাসি ভাষা আল্‌জাস অঞ্চলের প্রধান ভাষা। আলজাসীয় ভাষা নামের একটি জার্মান উপভাষাও এখানে প্রচলিত, তবে এর ব্যবহার হ্রাস পাচ্ছে। অঞ্চলটিতে ফরাসি ও জার্মান সংস্কৃতির সম্মিলন ঘটেছে। তবে দুই বিশ্বযুদ্ধের সময়ই অঞ্চলটির জনগণ মূলত ফ্রান্সকেই সমর্থন করেছে।

## তথ্যসূত্র

বিষয়শ্রেণী:ফ্রান্সের রেজিওঁ (প্রশাসনিক অঞ্চল)
আর্টেমিসের মন্দির

থাম্ব|300px|তুরস্কে অবস্থিত আর্টেমিসের মন্দিরের ধ্বংসস্তুপ

**আর্টেমিসের মন্দির** (), যা **ডায়নার মন্দির** নামেও পরিচিত, একটি গ্রিক মন্দির যা নির্মাণ করা হয়েছিল খ্রীস্টপূর্ব ৫৫০ অব্দে এফিয়াস (বর্তমান তুরস্ক) অঞ্চলে। ৩৫৬ খ্রিস্ট-পূর্বাব্দে এক ভয়াবহ অগিকান্ডে এই মন্দিরটি ধ্বংস হয়ে যায়।

## অবস্থান
আর্টেমিসের মন্দির প্রাচীন এফিয়াস শহরে (বর্তমান তুরস্কের বন্দর নগরী ইজমির থেকে ৫০ কিমি দক্ষিণে) অবস্থিত।

## স্থাপত্য ও শিল্প
মন্দিরটি ৩৭৭ ফুট লম্বা ও ১৮০ ফুট চওড়া। পুরোটাই মার্বেল পাথরের তৈরি। এতে ১২৭ টি স্তম্ভ আছে প্রত্যেকটি ৬০ ফুট উচ্চতা বিশিষ্ট। প্রতি দেয়াল জুড়ে বসানো ছিল মণি, মুক্তা, রুবি, পান্না আর হীরক খন্ডের মত মহামূল্যবান রত্নরাজি। প্রবেশ পথের দু'ধারে বসানো হয়েছিল ডায়ানার মূর্তি।এটির ধ্বংসাবশেষ এখনও তুরস্কে পাওয়া যায়।

## তথ্যসূত্র

বিষয়শ্রেণী:প্রাচীন সপ্তাশ্চর্য
বিষয়শ্রেণী:প্রাচীন গ্রিক ধর্ম
বিষয়শ্রেণী:ধ্বংসপ্রাপ্ত মন্দির
আকিতেন

**আকিতেন** (, , ;  ; ; Poitevin-Saintongeais: *Aguiéne*), দক্ষিণ-পশ্চিম ফ্রান্সের একটি ঐতিহাসিক অঞ্চল এবং দেশের একটি প্রাক্তন প্রশাসনিক অঞ্চল। ১ জানুয়ারী ২০১৬ সাল থেকে এটি নুভেল-অ্যাকুইটাইন অঞ্চলের অংশ।

জুলিয়াস সিজার তথা ইউলিউস কায়েসার প্রথম খ্রিস্টপূর্ব ১ম শতকে অঞ্চলটির নাম হিসেবে আকুইতানিয়া শব্দটি ব্যবহার করেন। রোমানদের অধীনে আকিতেনের সীমান্ত উত্তরে লোয়ার নদী পর্যন্ত পৌঁছেছিল। জিরোঁদ নদীর দক্ষিণের নোভেমপপুলানা অংশটিকে একটি আলাদা প্রদেশ বানানো হয়। আকিতেনের বাকী অংশ ফ্রাংকদের যুগে একটি আলাদা রাজ্যে পরিণত হয়। ১০ম থেকে ১২শ শতক পর্যন্ত পোয়াতিয়ে-র কাউন্টেরা আকিতেনের ডিউক উপাধি ব্যবহার করতেন। এই ধারার শেষ ডিউক ছিল ১০ম উইলিয়াম। যখন তার কন্যা আকিতেনের এলেয়ানর ১১৫২ সালে হবু ইংরেজ রাজাকে বিয়ে করেন, তখন অঞ্চলটি ইংরেজদের অধীনে আসে এবং ১৫শ শতক পর্যন্ত সেই অবস্থায় থাকে। ১৫শ শতকে শত বছরের যুদ্ধ শেষে ফ্রান্স এলাকাটি পুনরায় দখল করে নেয়। ১৩শ শতক থেকে ফরাসি বিপ্লব পর্যন্ত আকিতেন সাধারণত গুইয়েন নামে পরিচিত ছিল। ১৯৬০-এর দশকে আকিতেন নামটি পুনরায় ব্যবহার করা শুরু হয়। মূলত পিরেনে-আতলঁতিক, লঁদ, জিরোঁদ, দর্দইন, এবং লো-এ-গারন দেপার্ত্যমঁগুলি নিয়ে গঠিত অর্থনৈতিক অঞ্চলটি নির্দেশ করতে নামটি ব্যবহার করা হয়। এলাকাটির আয়তন ৪১,৩০৯ বর্গকিমি। এখানে প্রায় ৩০ লক্ষ লোক বাস করেন।

## তথ্যসূত্র

বিষয়শ্রেণী:ফ্রান্সের রেজিওঁ (প্রশাসনিক অঞ্চল)
বিষয়শ্রেণী:ফ্রান্সের প্রাক্তন প্রদেশ
শম্পাইন-আর্দেন

**শম্পাইন-আর্দেন** () ফ্রান্সের ২৬টি রেজিওঁর একটি। এটি ফ্রান্সের উত্তর-পূর্ব অংশে বেলজিয়ামের সাথে সীমান্তে অবস্থিত। রেজিওঁটি চারটি দেপার্ত্যমঁ নিয়ে গঠিত: ওব, আর্দেন, ওত-মার্ন এবং মার্ন। রেজিওঁটিতে উৎপন্ন বুদ্বুদবিশিষ্ট সাদা ওয়াইন শ্যাম্পেইন জগদ্বিখ্যাত। শম্পাইন-আর্দেনের ভেতরে দিয়ে সেন, মার্ন এবং এন নদী তিনটি পশ্চিমদিকে বয়ে গেছে।

## তথ্যসূত্র

বিষয়শ্রেণী:ফ্রান্সের রেজিওঁ (প্রশাসনিক অঞ্চল)
বিষয়শ্রেণী:১৯৫৬-এ প্রতিষ্ঠিত রাষ্ট্র ও অঞ্চল